Հայրենիքը սիրելու համար պարտադիր չէ մնացած բոլորին ատել։ Կարեւոր է հաղթահարել ատելությունը։ Այսօրվա Թուրքիայի քաղաքացիները մեղավոր չեն 100 տարի առաջ տեղի ունեցած իրադարձությունների համար։ Իհարկե, հիանալի կլիներ, եթե թուրքերը ներողություն խնդրելու ուժ գտնեին իրենց մեջ։ Մի պահ թվում էր, որ դա հնարավոր է։ Սակայն, ցավոք, այն իրադարձությունները, որ այսօր տեղի են ունենում Թուրքիայում, հուշում են, որ մոտ ժամանակներս ոչինչ տեղի չի ունենա եւ ներողություն չեն հայցի։ Դա սարսափելի է։ Ես չեմ ճանաչում այնպիսի երեւանցիների, որ ապրիլի 24-ին չգնան Ծիծեռնակաբերդ եւ անմար կրակի մոտ ծաղիկ չդնեն։ Դա հայրենիքի հանդեպ սիրո ցնցող օրինակ է։ Հիշատակի եւ սգո օր, որ ազգին թույլ է տալիս իրեն որպես մեկ միասնական ամբողջություն ընկալել, մի ժողովուրդ, որ վերապրել է, պահպանվել եւ շարունակում է զարգանալ։ Ափսոսում եմ, որ տատիկիս կյանքի օրոք նրան բավականաչափ մանրամասն հարցուփորձ չեմ արել Հայոց ցեղասպանության մասին, իսկ նա առանձնապես շատ բան չէր պատմում։ Միայն հիշում եմ պատմությունն այն մասին, թե բարեկամները նրան ինչպես են 12 տարեկանում գորգի մեջ փաթաթած տեղափոխել Կարսից։ Գորգը դրել էին սայլի վրա՝ վախենում էին, որ կարող են երեխային անարգել։ Այդպես տատս հայտնվել է Թբիլիսիում, որտեղ մեծացել է նաեւ հայրս։ 1950 թվականների սկզբին ամբողջ ընտանիքը տեղափոխվել է Երեւան։ Ի տարբերություն իմ ընկերների, որոնք փնտրել եւ գտել են այն վայրերը, որտեղ ապրել են նրանց բարեկամները, ես չգիտեմ, թե կոնկրետ որտեղ է թաքնվել տատիկս։ Եղել եմ Արեւմտյան Հայաստանում (այժմ՝ Արեւելյան Անատոլիա), որտեղ ժամանակին հայեր են ապրել, իսկ ներկայումս՝ քրդեր, Կարսում, սակայն ոչ մի հասցե չեմ իմացել եւ չէի հասկանում, թե ինչ փնտրեմ։ Մեկ այլ քաղաքում՝ Վանում, իմ ընկերուհի Նունեն անգամ գտավ այն թաղամասը, որտեղ մեծացել է իր մեծ տատիկը, սակայն հորս կողմի իմ արմատները ես գրեթե չգիտեմ. շատ ցավալի է։ Իսկ մայրիկիս կողմից գրեթե բոլորին ճանաչում եմ, բայց նրանք Երեւանից են ու Օշականից։ Ես ծնվել եւ մեծացել եմ Երեւանում, 1974թ-ին մեկնել եմ Հայաստանից եւ այդ ժամանակից ի վեր գրեթե ամեն տարի եղել եմ այնտեղ, երբ ծնողներս դեռ կենդանի էին։ Վերջերս հանգամանքներն այնպես դասավորվեցին, որ նորից վերադարձա Երեւան. կարծում էի, որ մի քանի ամիս զբաղված կլինեմ «Ինտերնյուս Հայաստան» նախագծով, բայց այն երեք տարի տեւեց։ Հայաստանն իմ հայրենիքն է, որտեղ ինձ հիանալի եմ զգում։ Բայց չէի կարողանա այնտեղ երկար ապրել. ինձ պակասում են մասշտաբը, ընկերները, որոշակի կոսմոպոլիտիզմը եւ աշխարհին ավելի ընդգրկուն հայացքով նայելը։ Ես սիրում եմ երկիրս, հպարտանում, բայց միաժամանակ քննադատորեն եմ մոտենում։ Ես միանգամայն խորհրդային երեխա էի՝ չնայած ազատ ընտանիքում եմ մեծացել։ Ծնողներս բաժանվել են, երբ ես առաջին դասարանում էի սովորում։ Իմ կյանքում հայտնված խորթ հոր եւ մոր շնորհիվ այնպիսի զգացողություն էր առաջացել, որ մեր ընտանիքը մեծացել է. տատիկներն ու պապիկները շատացել էին։ Ծնողներս ազատամիտ մարդիկ էին։ Երբ համադասարանցիներիցս դեռ ոչ մեկը չէր լսել Սոլժենիցին ազգանունը, խորթ հայրս թաքուն ինձ տվել էր «Քաղցկեղի մասնաշենք» գիրքը, «Ամերիկայի ձայն» ու «Ազատություն» ռադիո էր միացնում, որ լսեմ, որպեսզի կարողանամ համեմատել եվրոպական եւ ամերիկյան մոտեցումները։ Իսկ հայրս Երեւանի թատրոնի տնօրեն էր, կազմակերպում էր մոսկովյան թատրոնների շրջագայությունները Երեւանում. այնպես որ մանկությունս հետաքրքիր եւ երջանիկ է դասավորվել։ Երբ եկա Մոսկվա (ամուսինս ռուս է, ծանոթացել ենք Սեւ ծովի ափին՝ Աբխազիայում, եւ տաս օրից ամուսնացել), շատ էի ուզում մոսկվացի դառնալ եւ միանալ մոսկովյան կյանքին։ Սփյուռքի եւ հայերի հետ հատուկ կապ չունեի, բայց մեր բնակարանում մշտապես գիշերում էին ընկերների ծանոթների ծանոթները Երեւանից։ Երբ անծանոթ շրջապատում ասում եմ, որ հայ եմ՝ Մոսկվայից, անպայման գտնվում է մեկը, ով հայ ընկեր ունի, այնուհետեւ պարզվում է, որ ընդհանուր ծանոթների միջոցով բոլորն իրար ճանաչում են: Չնայած մենք 13 միլիոն ենք, ինչպես ասում են, բայց մենք փոքր ազգ ենք։ Մյուս կողմից՝ որտեղ էլ որ լինեմ, ամենուր հայերի եմ հանդիպում։ Փարիզում, որտեղ ապրել եմ մի քանի տարի, լինում էր, որ պատահական տաքսի էի նստում, իսկ վարորդը հայ էր։ Մի օր գործուղման էի գնացել Կալկաթա։ Ինձ հասարակ հյուրանոցում էին տեղավորել, առավոտյան նկատեցի, որ դիմացը գտնվող շենքի վրա հայերեն տառեր են։ Պարզվեց, որ հայկական դպրոց է Կալկաթայում։ Գնացի այնտեղ, ծանոթացա ուսուցչուհու հետ: Երեւանցի երիտասարդ աղջիկը պատմեց, որ Կալկաթայում հայկական սփյուռք կա, եւ նրանք դպրոց են հիմնել, երեխաներին լեզու են սովորեցնում։ Ցնցո ՜ղ է։ Հայերը նոր պայմաններում հարմարվելու զարմանալի ունակություն ունեն։ Իսկ երբ, օրինակ, իմանում ես, որ տոմոգրաֆիկ սարքն ստեղծել է ազգությամբ հայ Ռեյմոնդ Դամադյանը, հպարտությունդ չափ ու սահման չունի։ Փոքր ազգերին ներելի է մի փոքր պարծենկոտությունը։ Չեմ կարող ասել, որ ես հարյուր տոկոսանոց հայ եմ՝ վերջապես կյանքիս երկու երրորդն ապրել եմ Մոսկվայում։ Բայց հայրենիքիս հետ կապը չեմ կորցրել։ Տղաս, որ կիսով չափ հայ է, կիսով չափ՝ ռուս, ամեն ամառ մեկնում էր տատիկի մոտ՝ Հայաստան, եւ հայերենով քիչ թե շատ խոսում է։ Ընտանիքս սիրում է հայկական ճաշատեսակներ, եւ մենք պատրաստում ենք դրանք, նշում հայկական տոները։ Հպարտանում եմ, երբ ինչ-որ մարդ եմ բերում Հայաստան։ Կարող եմ անընդմեջ պատմել հայկական ուտելիքի, երաժշտության, մշակույթի մասին, ցույց տալ սիրված սարերը։ Ինչպիսի ՜ հնագույն պատմություն, ճարտարապետություն ունենք, որքա ՜ն շատ բան է պահպանվել։ Երբ հերթական ընկերներիս տանում եմ Գեղարդ, երեւանցի ընկերներս ասում են, որ ես ավելի հաճախ եմ այնտեղ լինում, քան նրանք՝ Հայաստանում ապրողները։ Ես դրանից հաճույք եմ ստանում։ Երեւանում ես երջանիկ էի, արտակարգ հետաքրքիր նախագիծ իրականացրեցինք. Հայաստանում մենք զարգացնում էինք նոր մեդիաներ, զբաղվում էինք տարեց մարդկանց համակարգչային կրթությամբ եւ վավերագրական ֆիլմերի արտադրությամբ, լրագրողների էինք սովորեցնում եւ բլոգերների համար տարբեր ծրագրեր էինք անում։ Երեւանում ապրելը հեշտ է՝ ամեն ինչ շատ մոտ է, համեղ ու մատչելի։ Այնտեղ շատ ավելի հարմարավետ է, քան Մոսկվայում՝ ընկերուհուդ հետ հանդիպելու ու սրճելու համար պետք չէ երկուսուկես ժամ առաջ տանից դուրս գալ։ Մյուս կողմից դա մոտ հորիզոն է։ Ցավոք սրտի, Հայաստանը շատ է կենտրոնացած իր վրա։ Այն մի ազգով երկիր է, որին իրենից բացի քիչ բան է հետաքրքրում։ Ինչ-որ իմաստով հենց այդ համախմբվածությունն է պահպանել փոքր Հայաստանն իրեն բաժին հասած բոլոր դժբախտություններից հետո։ Սակայն այսօր, երբ աշխարհն այդչափ փոխվել է, մեծացել է տեղեկատվական տարածությունը, առաջացել են նոր տեխնոլոգիաներ, ճամփորդելու, շատ ավելի բաց կյանքով ապրելու հնարավորություն, աշխարհի հանդեպ հայացքը պետք է ուղղված լինի ոչ թե դեպի ներս՝ անցյալը, որ ողբերգական է եղել, այլ դեպի ապագան, որը կառուցել է պետք։ Հայաստանն այսօր շատ հակասական է։ Օրինակ՝ վերջերս Երեւանում բացվեց «Թումո» ստեղծարար տեխնոլոգիաների կենտրոնը, որի համարժեքը Ռուսաստանում դեռեւս չկա։ Այնտեղ 10-15 տարեկան երեխաներն անվճար սովորում են նոր տեխնոլոգիաներ, դիզայն, համակարգչի հետ աշխատանք (ճիշտ որոնումից սկսած մինչեւ անիմացիա, աուդիո եւ վիդեո ձայնագրում, մոնտաժ)։ Այս նախագիծը հայեր են ստեղծել՝ Ամերիկայում ապրող մի զույգ։ Սեփական փողերով կառուցել են գերժամանակակից շենք, որի վերեւի հարկերը վարձով են տրվում։ Վարձակալությունից ստացված եկամտով պահում են դպրոցը։ Դա հիանալի է։ Այժմ մենք նստած զրուցում ենք, ու այս ձայնագրիչի կամ հեռախոսի մեջ կա մի պլատա, որը գուցե հայ ծրագրավորողներն են ստեղծել՝ նրանք հայտնի են ամբողջ աշխարհում։ Պատմականորեն այդպես է ստացվել՝ Երեւանում էին արտադրում առաջին խորհրդային համակարգիչները։ Իսկ ժամանակակից կենտրոնների հարեւանությամբ Երեւանում գտնվում են կեղտոտ մուտքերով եւ վերելակներով շենքեր, ամենուր աղբ է։ Աղքատների թիվը շատ մեծ է։ Բացի դրանից, այնտեղ բարդ կլիմայական պայմաններ են եւ հողագործությունը եւս բարդ է։ Այս առիթով մի հին առակ կա. երբ Աստված հողեր էր բաժանում, վրացիներն ու հայերն ինչ-որ տեղ քեֆ էին անում եւ ուշացան, վերջինը եկան։ Աստված վրացիներին տվեց վերջին հողակտորը, որ իր համար էր թողել, իսկ հայերի համար ոչինչ չմնաց։ Բայց ապրելու ինչ-որ վայր էր հարկավոր, եւ Աստված նրանց բաժին հանեց այն հողակտորը, ուր երկրագունդը մաքրելիս լցրել էր քարերը։ Հայաստանը հաճախ քարերի երկիր են անվանում։ Անգամ հիանալի ծիրան եւ լոլիկ աճեցնելու դեպքում, դժվար է դրանք երկրից արտահանել եւ վաճառել արտաքին շուկաներում։ Տնտեսությունը սերտ կապված է քաղաքականության հետ։ Զարգացման համար անհրաժեշտ է պայմանավորվել, խոսել։ Հայերից շատ բան արժե սովորել։ Օրինակ՝ ավանդական ընտանեկան հարաբերություններ, որտեղ երեխաներին ազատություն է տրվում։ Ծեր մարդկանց հետ զարմանալի վարվելաձեւ, որը պակասում է ռուս մարդուն։ Հյուրասիրություն եւ հյուրի նկատմամբ ուշադրություն, տոները նշելու ունակություն՝ անկեղծ, հաճույքով եւ ուրախությամբ։ Գրքերի հանդեպ վեհ սեր, լեզվի հանդեպ լուրջ վերաբերմունք՝ այս ամենն ազգին թույլ է տվել գոյատեւել թշնամիների շրջապատում։ Այժմ հայոց լեզուն զարգանում է, այն ազատվել է խորհրդային բառապաշարից եւ փոխառություններից. մանկությանս օրերին պոմիդորը միշտ պոմիդոր էր, իսկ այժմ դրան հայերեն բառով են անվանում՝ լոլիկ, եւ այդպես բոլոր ասպարեզներում։ Բազմաթիվ բառեր պետք է նորից սովորել։ Մանանա Ասլամազյան. Ռուսաստանի հեռուստաակադեմիայի անդամ, Ռուսաստանի «Ինտերնյուսի» նախկին տնօրեն, «Մեդիա-բիզնեսի զարգացման գործում հատուկ նվաճումների համար» հատուկ անվանակարգում «Ռուսաստանի մեդիա-մենեջեր 2002» մրցանակի մրցանակակիր, «Կրթված Մեդիա» հիմնադրամի նախկին ղեկավար: Համերաշխության եւ նորարարության մասին


«Ժամանակ» թերթը գրում է. «Հայաստանում բենզինի եւ դիզվառելիքի գները նոր տարվա մեջ բարձրացան երկրորդ անգամ՝ եւս 10 դրամով: Եթե նախորդ բարձրացումը բացատրվում էր ակցիզային հարկի դրույքաչափի բարձրացմամբ, ապա այս նոր թանկացումը կարծես թե որեւէ օբյեկտիվ հիմք չունի:


Այս պահին Երեւանում 2021-09-17 14:59 -ներխուժել են եւ անօրինական տեղակայվել ՀՀ ինքնիշխան տարածքում՝ Գեղարքունիքում եւ Սյունիքում. -2020թ. նոյեմբերի 9-ից հետո ֆիզիկապես ներկա են այն հողատարածքներում, որոնք օրինական փաստաթղթերով սեփականության իրավունքով պատկանում են ՀՀ բնակիչների կամ համայնքային սեփականություն են. -պարբերաբար կրակում են գյուղերի ուղղությամբ եւ իրական վտանգ ստեղծում քաղաքացիական բնակիչների կյանքի եւ առողջության համար, վնաս են պատճառում նրանց գույքին եւ կենդանիներին. -զբաղված են քաղաքացիական բնակիչների նկատմամբ անօրինական արարքներով՝ կենդանիների գողություններ, մարդկանց անօրինական ազատությունից զրկելու փորձեր, հրազենով սպառնալիքներ քաղաքացիական բնակիչներին, խոչընդոտներ գյուղատնտեսական աշխատանքներին եւ այլն. -գյուղերի անմիջական հարեւանությամբ եւ համայնքների միջեւ ճանապարհների նրանց ներկայության պատճառով սահմանափակվել է մարդկանց ազատ տեղաշարժը:


source: CulturaX

text: ՀՐԱԺԵՇՏ ՄԵՆԱԿՈւԹՅԱՆԸ - ArmDay.org ՀՐԱԺԵՇՏ ՄԵՆԱԿՈւԹՅԱՆԸ Իսկ այդ ո՞վ է ասում, թե կինը, երբ չունի ամուսին, երեխաներ, ընտանիք, անպայման իրեն պետք է մենակ զգա։ Հրեն, այնքա՜ն ընտանիք ունեցող կանայք կան, որ իրենց մենակ են զգում։ Կարող եմ մատներս ծալել, հերթով ասել, օրինակ, Շուշանը՝ մեկ, Բավոն՝ երկուս, Լալան՝ երեք, էլի՞ ասեմ... Երեխա էլ ունեն, ամուսին էլ, սկեսուր-սկեսրայր էլ, բայց իրենք իրենց զգում են, որպես աշխարհի ամենամիայնակ կանայք։ Փորձիր խոսեցնել, կհամոզվես։ Այնքան կխոսեն իրենց մենակությունից, էնպիսի դառը գույներով կնկարագրեն իրենց տխուր կյանքն ու առօրյան, որ կմտածես՝ էս կինը, ճիշտ է, ասում-խոսում է, բայց վաղուց մահացած է։ Բայց օրինակ, մեր քիթ-կոկորդ-ականջի բժշկուհի Սոնան, որ ոչ ամուսին ունի, ոչ երեխա, անգամ մի կատու չունի տանը, արի ու տես, որ իրեն միայնակ չի էլ զգում։ Ինքն էլ արդեն քառասունը բոլորած աղջիկ է։ Երեկոյան աշխատանքից գալիս է տուն, մեկնվում բազմոցին ու վայելում այն պահը, երբ երեխան չի վազում, թե՝ մամ, սոված եմ կամ ամուսինը ձայն չի տալիս, թե՝ Սոն, սպիտակ վերնաշապիկս արդուկի, փողկապս հանիր, դիր, վաղը պաշտոնական հանդիպում ունեմ։ Սոնաս է ու իր քեֆը, ուզենա, մի համով բան կպատրաստի, երեք օր կուտի, ուզենա՝ ոչ մի բան էլ չի պատրաստի, դրսից մի բան հետը կբերի, կծամի, յոլա կգնա։ Եվ իզուր են բուժքույր Թամարն ու դիմացի հարեւան՝ <<ֆոկուսնիկ>> Անիկ տատին ջանք թափում նրան անպայման ամուսնացնել։ Օրինակ՝ վերջերս, Անիկ տատը զանգեց գործի տեղ, թե՝ Սոնա ջան, ականջիս ջավից մեռնում եմ, իրիկունը արի, տես, ի՞նչ է պատահել։ Գործից վերադառնալիս, տեսավ, Անիկ տատի տան դուռը բաց էր, մտավ։ Հենց շեմի վրայից լսեց, որ տատը հեռախոսով խոսում է ինչ-որ մեկի հետ. – Տղա ջան, ինքը սիրուն, տնով-տեղով ապահովված, բժշկուհի աղջիկ է, գիտե՞ս, թե օրական հիվանդներից ի՜նչ եկամուտ ունի։ Տունը ունեցվածքից գմփում է, արի, նստիր, վայելիր, էլի, ի՞նչ անենք, որ մի քանի տարով էլ մեծ է։ Սուս-փուս Սոնաս դուռը ծածկեց, հետ դարձավ, քմծիծաղով իր տուն մտավ։ Վայ Անիկ տատ, իզուր չէ, որ հարեւանները քեզ կնքել են <<ֆոկուսնիկ>> կեղծանվամբ։ Բայց ինչպես ամեն հաճույք, այնպես էլ Սոնայի մենակության հաճույքին մի օր վերջ դրվեց։ Ավելի լավ է, ամեն ինչ սկզբից, հերթով պատմեմ։ Աշխատանքից նոր էր վերադարձել, եփած սուրճից չէր հասցրել մի կում անել, երբ դռան զանգը հնչեց։ Բաց արեց, մի բավականին համակրելի արտաքինով, միջին տարիքի ոստիկան էր կանգնած։ – Ես Ձեր տարածքի տեղամասային տեսուչն եմ, կապիտան Մանուկյան։ Կարելի՞ է Ձեզ մի երկու հարց տալ։ – Խնդրեմ, համեցեք, ես էլ Սոնան եմ։ Մի տեսակ անհարմար բան ստացվեց, չգիտեր, դեռ գոլորշի արձակող սուրճը խմե՞ր, թե ոստիկանին էլ սուրճ առաջարկեր, բայց դրությունը փրկեց ինքը՝ ոստիկանը։ – Դուք հանգիստ կարող եք շարունակել խմել Ձեր սուրճը, ես ընդամենը մի հարց տամ Ձեզ ու դուրս գամ։ Սոնան մտքում ուրախացավ, թե՝ ինչ հասկացող ոստիկան է։ – Լսում եմ Ձեզ։ – Դուք տեղյա՞կ եք, որ այսօր գողություն են կատարել դիմացի հարեւան տատիկի տանից։ – Ոչ, ես գործից նոր եմ վերադարձել եւ այդ մասին, ահա, Ձեզանից եմ լսում։ – Իսկ առավոտյան աշխատանքի գնալիս, Դուք մուտքում կամ բակում անծանոթ մարդկանց, կամ տարօրինակ ոչինչ չե՞ք նկատել։ – Ոչ, սովորաբար ես աշխատանքի եմ գնում ժ.8.30, տարօրինակ ոչինչ չեմ տեսել, միայն Անիկ տատն էր օգնում գյուղից եկած եղբոր տղային՝ ինչ-որ արկղեր տեղավորել նրա ավտոմեքենայում։ Տեղամասային տեսուչը, կարծես լարվեց, հետո մի հայացք պտտեցրեց սենյակում ու վեր կացավ։ – Հասկանալի է, Դուք ինձ շատ օգնեցիք։ Շնորհակալություն, ցտեսություն։ Կիրակի, գնումներից վերադառնալիս, Սոնային կանգնեցրեց առաջին հարկի հարեւանուհին։ – Վայ, Սոնա ջան, շնորհավորում եմ, վերջապես փեսացու ես ճարել, հա՞,- սկսեց արագախոս հարեւանուհին,- Անիկ տատն ասաց, որ փեսացուդ ոստիկան է, որն էլ քո պատմածով բացահայտել է իր տան գողությունը, այսինքն ոչ մի գողություն էլ չէր եղել, <<ֆոկուսնիկ>> տատը ցանկացել էր մի փոքր ֆոկուս անել ոստիկանությանը, էն էլ դու քար էիր գցել ֆոկուսի գլխին, փեսացուիդ պատմել էիր, որ տան թանկարժեք սերվիսն ու կոբալտից ափսեները եղբոր տղայի մեքենայով տատը գյուղ է ուղարկել։ Խեղճ Սոնան տեղում քարացավ։ Այ քեզ <<ֆոկուսնիկ>> Անիկ տատ։ Բայց եղածն եղել էր, ֆոկուսի դեմն առնել հնարավոր չէր։ Իսկ երբ բանալիով դուռն էր բացում, լսվեց Անիկ տատի բացվող դռան ձայնն ու կնոջ իրեն ուղղված հղումը։ – Չի էլ ամաչում, ես էլ կարգին, գրագետ աղջկա տեղ էի դնում, փաստորեն տեսած-չտեսածը լցնում է միլիցիոներ փեսացուի ականջը։ Կորանք, էս շենքում ապրելն արդեն հարամ է։ Սոնան կյանքում առաջին անգամ ափսոսեց, որ տանը մենակ է, չկա որեւէ մեկը, որ զայրույթը թափի նրա գլխին, կամ գոնե պատմի <<ֆոկուսնիկի>> արածն ու ասածը, դատարկվի, սիրտը հանգստանա։ Բայց ինչպես ասում են՝ փորձանքը միայնակ չի գալիս։ Աշխատանքից տուն գալիս, մտավ մոտակա սուպերմարկետը, մի քանի գնումներ կատարեց, թեքվեց, որ անցումով անցնի դիմացի մայթը, հանկարծ կարմիր լույսի տակ վազքով անցնող տղամարդը հասավ, համարյա գրկախառնվեց իրեն։ – Բարեւ, բժշկուհի ջան, ո՞նց եք, լա՞վ եք,- ասաց շնչակտուր ու նույն պահին էլ ձեռքը պարզեց, կանգնեցրեց անցնող տաքսին, խցկվեց մեջը։ Սոնան, զարմանքից քար կտրած, նայեց հեռացող տաքսու հետեւից, հիշեց, որ այդ մարդը իրենցից երկու շենք վերեւ է ապրում, մի անգամ օգնել է նրա ծեր մորը ու անցավ մյուս մայթը։ Տանը դեռ չէր հասցրել գնումներով տոպրակը դնել սեղանին, երբ դռան զանգը հնչեց։ – Նորից Դու՞ք,- դուռը բացելով՝ բացականչեց նա, տեսնելով արդեն ծանոթ տեղամասային տեսուչին, մեկ ուրիշ ոստիկանի հետ,- հիմա՞ ինչ եք ուզում։ – Կներեք, նախ պետք է ներս գանք,- ասացին ու առանց հրավերքի սպասելու, ոստիկաններն առաջ եկան, իրենց հետեւից փակեցին դուռը։ – Բայց սա արդեն չափից շատ է,- զայրացավ Սոնան,- ձեզ ի՞նչ է պետք։ – Հարգելի Սոնա, հանգստացեք, այս անգամ գործը առավել քան լուրջ է,- դիմեց կապիտան Մանուկյանն ու անցավ խոհանոց,- դուք դեռ չե՞ք դատարկել Ձեր գնած մթերքները, թույլ տվեք այդ մենք անենք։ Սոնան անակնկալից քարացավ, մեկ անծանոթ ոստիկանին էր անկապ նայում, մեկ՝ կապիտանին։ Անծանոթ ոստիկանը սկսեց տոպրակից խնամքով հանել, փոքրիկ սեղանին հերթով շարել մթերքները։ Հանկարծ նա մի փոքրիկ փաթեթ հանեց։ – Այս է՞լ եք դուք գնել սուպերմարկետից,- դիմեց Սոնային։ Սոնան զարմանքով նայեց փաթեթին։ – Ո՛չ, ես նման բան չեմ գնել, դա իմ գնումների մեջ ինչպե՞ս է հայտնվել։ – Խնդրում եմ, գնանք սենյակ, մենք Ձեզ կպատմենք, թե ինչպես է այս փաթեթը հայտնվել Ձեր գնումների տոպրակում։ Երբ արդեն նստել էին, անծանոթ ոստիկանը ներկայացավ; – Ոստիկանության տարածքային բաժանմունքի թմրանյութերի դեմ տարվող պայքարի օպերատիվ խմբի ծառայող, կապիտան Մարտիրոսյան։ – Այո, լսում եմ Ձեզ,- կատարվածից դեռ ուշքի չեկած, գլխով արեց Սոնան։ – Դուք գնումներ կատարելով՝ դուրս եք գալիս խանութից, մոտենում եք խաչմերուկի անցումին, հենց այդ պահին, անցումի կարմիր լույսի տակ վազելով, մոտենում, համարյա գրկախառնվում է Ձեզ, որպես բժշկուհի ճանաչող մեկը, ողջունում է, հետո արագ նստում մոտեցող տաքսին ու գնում։ Նրա ջերմ ողջույնից զարմացած, նայում եք տաքսու հետեւից ու ոչինչ չեք հասկանում։ – Հասկացա,- իսկույն վրա բերեց Սոնան,- նա հասցրեց այդ կարճ ընթացքում ազատվել փաթեթից, այն իմ տոպրակի մեջ գցել։ – Այո, իսկույն հասկացաք, կեցցեք։ Տեղամասային տեսուչը պատուհանի անկյունից հետեւում էր բակին։ – Հիմա բացառված չէ, որ փաթեթի տերը գա իր ապրանքի հետեւից։ – Բայց նա տաքսիով հեռացավ։ – Բացառված չէ, որ անկյունը թեքվելուց հետո, նա իջներ տաքսիից, դարանակալած հետեւեր Ձեզ։ Կարծում եմ, նա ուր որէ կայցելի Ձեզ, ուղղակի մենք նրան կանխեցինք, ավելի շուտ մտանք Ձեր տուն։ – Դուք ինձ վախեցնում եք, այդ դեպքում ես ի՞նչ պետք է անեմ։ – Վախենալ պետք չէ, մենք այստեղ ենք, Ձեզ հետ,- հանգստացրեց օպերատիվ աշխատակիցը։ Կապիտան Մանուկյանը հեռախոսով կապվեց տարածքային ոստիկանության բաժանմունքի հերթապահություն, լրացուցիչ ուժեր խնդրեց, առանց աչքը բակի անցուդարձից կտրելու։ – Եկավ,- քիչ անց դարձավ նա կապիտան Մարտիրոսյանին։ – Մենա՞կ է; – Կարծես, այո։ Մտավ մուտք։ Քիչ անց լսվեց Անիկ տատի դռան բացվելու ձայնը։ Ոստիկանները մոտեցան դռանը։ – Բժշկուհու տունն է ճշտում,- շշնջաց տեղամասային տեսուչը։ Օպերատիվ խմբի ծառայողը դիմեց Սոնային։ – Զանգը, երբ տա, կբացեք առանց խուճապի,- ասացին ու ձգված, կանգնեցին դռան հետեւում։ Հնչեց դռան զանգը։ Սոնան վախեցած նայեց ոստիկաններին, որոնք նրան դուռը բացելու նշան արեցին։ Հետո, Սոնան որքան էլ աշխատում, բայց չէր կարողանում հիշել, թե ինչպես ինքը դուռը բացեց, ինչպես ներս խցկվող տղամարդը հայտնվեց հատակին, այն էլ՝ ձեռնաշղթաներով։ Միայն հիշում էր հարթակում կանգնած, երկու ձեռքերով զարմանքից բաց բերանը փակած Անիկ տատին, որին ոստիկաններից մեկը խնդրեց ներս գնալ ու դուռը փակել։ Լրացուցիչ օգնության եկած ոստիկանական օպերատիվ խմբի ծառայողները ձերբակալվածին դուրս տարան, իսկ տեղամասային տեսուչ Մանուկյանն ու կապիտան Մարտիրոսյանը մոտեցան դեռ ուշքի չեկած Սոնային։ – Հարգելի Սոնա,- սկսեց կապիտան Մարտիրոսյանը,- շնորհակալություն ցուցաբերած աջակցության համար։ Կարող եք հանգիստ լինել։ Ձեզ բարի գիշեր։ Երբ ոստիկանները գնացին դեպի դուռը, Սոնան միայն այդ ժամանակ, կարծես ուշքի եկավ, շտապեց կանգնեցնել նրանց։ – Սպասեք, պարոնայք ոստիկաններ, բայց ես վախենում եմ գիշերը տանը մենակ մնալ։ Ոստիկանները նայեցին իրար, տեղամասային տեսուչը առաջ եկավ։ – Սոնա, եթե ցանկանում եք, Ձեզ կարող եմ հասցնել որեւ՝ բարեկամուհու կամ ընկերուհու տուն։ – Չէ, այստեղ չունեմ այդպիսի հարմար մեկը, բարեկամուհիս կարող է գալ ինձ մոտ, բայց նա շրջանից վաղն է գալու,- շփոթահար ասաց Սոնան։ – Այդ դեպքում, ես կարծում եմ, ճիշտ կլինի Ձեզ մոտ մնա տեղամասային տեսուչ, կապիտան Մանուկյանը, հը ի՞նչ կասես, Արտակ,- ընկերոջը դիմեց օպերատիվ աշխատակիցը,- եթե, իհարկե, Դուք համաձայն եք, Սոնա։ – Իհարկե, համաձայն եմ, շնորհակալ կլինեմ,- թեթեւացած շունչ քաշեց աղջիկը։ Երբ արդեն թեյի սեղանը պատրաստ էր, Սոնան դիմեց տարածքային տեսուչին։ – Իսկ Ձեր ընտանիքը, կինը չի՞ անհանգստանա, որ Դուք տանը չեք գիշերելու։ – Սոնա, ինչպես լսեցիք, իմ անունը Արտակ է, երեւի ավելի ճիշտ կլինի արդեն անունով դիմել,- քիչ լռեց ու շարունակեց,- ընտանիք, կին չունեմ, ընտանիքս՝ կինս, աղջիկս մի քանի տարի առաջ զոհվել են ավտովթարից, ես մենակ եմ ապրում։ Սոնան հիշեց, որ քիչ առաջ, հրաժեշտ տալիս, կապիտան Մարտիրոսյանը ժպիտով, բազմանշանակալի աչքով արեց ընկերոջը։ Այ, հիմա հասկացավ խորհրդավոր ժպիտի ու աչքով անելու իմաստը։ Այ, այսպիսի բաներ պատահեցին, ու մեր Սոնան զգաց, որ մենակության վայելքը միշտ չէ, որ կարող է հաճելի լինել։ Հիմա նրա տանը վազվզող զույգ ծնված երկու չարաճճիները, ժամը մեկ քաշում են փեշից.


source: wikipedia

text: Դեպքեր Հունիս 4 - Գառնիում եւ Երեւանում տեղի ունեցավ մի ուժեղ երկրաշարժ Ծնունդներ Մահեր 1679 Տարեթվեր


Փաստաթղթեր ՀՀ նախագահի հրամանագրերը Լ. ԳԱԼՍՏՅԱՆԻՆ ՀԱՆՐԱՅԻՆ ՀԵՌՈՒUՏԱՌԱԴԻՈԸՆԿԵՐՈՒԹՅԱՆ ԽՈՐՀՐԴԻ ԱՆԴԱՄ ՆՇԱՆԱԿԵԼՈՒ ՄԱUԻՆ Ղեկավարվելով 2005 թվականի փոփոխություններով Հայաuտանի Հանրապետության Սահմանադրության 55-րդ հոդվածի 5-րդ կետով, հիմք ընդունելով «Հեռուuտատեuության եւ ռադիոյի մաuին» Հայաuտանի Հանրապետության oրենքի 27-րդ հոդվածի 1-ին, 2-րդ եւ 29-րդ հոդվածի 6-րդ մասերը եւ հաշվի առնելով Հայաuտանի Հանրապետության Նախագահի 2016 թվականի հոկտեմբերի 8-ի ՆԿ-186-Ա կարգադրությամբ uտեղծված ժամանակավոր հանձնաժողովի որոշումը` ո ր ո շ ու մ ե մ. Լեւոն ԳԱԼՍՏՅԱՆԻՆ նշանակել Հանրային հեռուստառադիոընկերության խորհրդի անդամ` վեց տարի ժամկետով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Հոկտեմբերի 31 Երեւան ՆՀ- 1120 -Ա


Հայաստանում փոխնակ մոր ծառայություններից հիմնականում գաղտնի են օգտվում Մինչ բազմաթիվ զարգացած պետություններում՝ Ֆրանսիայում, Գերմանիայում, Շվեդիայում, Ամերիկայի որոշ նահանգներում, այլուր, փոխնակ մոր ծառայություններ մատուցելն արգելված է օրենքով, Հայաստանում 2002թ. փոխնակ մայրությունը կանոնակարգվում է օրենքով։ Այս երեւույթի հետ կապված խնդիրներ է ներկայացրել «Արմենիա» ՀԸ-ի «Կիրակնօրյա լուրեր» ծրագիրը։ Ըստ օրենքի՝ ցանկացած ՝ 18 տարին բոլորած եւ լիովին առողջ կին կարող է դառնալ փոխնակ մայր։ Հայաստանում փոխնակ մայրերն իրենց ծառայություններ համարում են գրեթե բացառապես գումար վաստակելու միջոց։ Կան կանայք, որ սա դիտարկում են՝ որպես հիմնական աշխատանք, որով թե վաստակում են, թե՝ «երջանկացնում այլ ընտանիքների»։ Այս ծառայությունը մատուցելու համար թեպետ կենսաբանական ծնողներից փոխնակ մորը տրվող գումարը հստակ չէ, սակայն ոչ պաշտոնական ուսումնասիրությունները ցույց են տալիս, որ Հայաստանում փոխնակ մոր ծառայություններն արժեն 15-18 հազար դոլար։ Միայն թե հարկ է նշել, որ քիչ չեն դեպքերը, երբ փոխնակ մոր դերը ստանձնում են հարազատները. այս պարագայում, վարձատրության կամ պարգեւատրման մասին ուղղակի հնարավոր չէ խոսել։ Հստակ սահմանված չէ նաեւ բուժհաստատությանը տրվող վճարը։ Այն մոտավորապես 1մլն-ից մինչեւ 1.3 մլն դրամ է (Ռուսաստանում, օրինակ, այդ գումարը 30 հազար եվրո է)։ Մանկաբարձ-գինեկոլոգ, «Մոր եւ մանկան առողջության պահպանման» ԳՀԿ տնօրեն Գեորգի Օկոեւը նշել է, որ գումարն առավել մեծ է առավել մեծ տարիքի ծնողների դեպքում, փոքր՝ երիտասարդների դեպքում։ Բժիշկը նշել է նաեւ, որ փոխնակ մորից ծնված երեխան նրանից ոչ մի գեն չի ժառանգում։ «Չէ՞ որ երեխան ստացվում է սաղմից, սաղմը ստացվում է ծնողներից։ Գենետիկական կոդը լրիվ պահպանվում է»,- ասել է նա։ Փոխնակ մայրերի օգնությանը Հայաստանում դիմում են հիմնականում գաղտնի։ Ուրիշներից դա գաղտնի պահելու որոշման պատճառը հայերը համարում են ծանոթների ավելորդ հետաքրքրասիրությունը։ Կան նաեւ այլ հոգեբանական գործոններ։ «Ես մոտ 6 ամիս ինձ տրամադրել եմ, որ հաշտվեմ փոխնակ մորը դիմելու մտքին,- թղթակցի հետ զրույցում նշել է մի կին,- ցանկացած կին երազում է ինքն ունենալ իր երեխան»։ Փոխնակ մոր ինստիտուտին դեմ են եկեղեցիները։ «Անշուշտ, եկեղեցին միշտ հակառակ է անբնական երեւույթներին,- նշել է տեր Տաճատ քահանա Դավթյանը։- Եվս մեկ անգամ Աստծո տեղը կառնենք։ Հետեւանքը այն է, որ մենք կսկսենք խաղալ բնության հետ»։ Քահանան նշել է, որ դա չի նշանակում մանկան նկատմամբ որեւէ խտրություն՝ նրան եկեղեցին մկրտում է, համարում իր համայնքի լիարժեք անդամ։ Երեւույթին դեմ են նաեւ ֆեմինիստուհիները, որ համարում են սա կնոջ շահագործում։ Նշենք, որ փոխնակ մայրությունն այն օժանդակ վերարտադրողական տեխնոլոգիան է, որի կիրառմամբ կինը համաձայնվում է հղիանալ եւ ծնել կենսաբանորեն իրեն օտար երեխայի եւ հանձնել նրա կենսաբանական, հետագայում՝ իրավաբանական ծնողներին։ Սուրոգատ է կոչվում մայրությունը, երբ օտար տղամարդու սերմնահեղուկով բեղմնավորվելով՝ կինը երեխային լույս աշխարհ բերում. այս դեպքում սուրոգատ մայրը համարվում է երեխայի գենետիկական մայրը։ Փոխնակ մայրության դեպքեր մարդկության պատմության հնագույն վկայագրերից։ Այսօր փոխնակ մայրերի ծառայությանն են դիմում ոչ միայն անպտղության պատճառով երեխա ունենալ չկարողացող ընտանիքները, այլեւ՝ միասեռականները։ 03.10.2011 7869 Դիտում 06.05.2013 22406 Դիտում


Պարզվել է, որ եթե օգտատերը տպել է ավելի քան 5 նիշ, ապա նրա չհրապարակված կարգավիճակը կամ մեկնաբանությունը սկսում է լրտեսվել:


Լրատվություն Մամլո հաղորդագրություններ Տեղի է ունեցել նորանշանակ դատավորի երդման արարողությունը 18.09.2008 Նախագահ Սերժ Սարգսյանի ս.թ. օգոստոսի 6-ի հրամանագրով Արսեն Մկրտչյանը նշանակվել է ՀՀ վերաքննիչ քաղաքացիական դատարանի դատավոր: Այսօր Արդարադատության խորհրդի նիստում Հանրապետության նախագահի ներկայությամբ տեղի է ունեցել նորանշանակ դատավորի երդման արարողությունը: Ստանձն ելով դատավորի բարձր պաշտոնը, նա երդվել է "դատավորի պարտականությունները կատարել Հայաստանի Հանրապետության Սահմանադրությանն ու օրենքներին համապատասխան, լինել անաչառ եւ սկզբունքային, արդարացի եւ մարդասեր, սրբորեն պահպանել դատավորի կարգավիճակին ներկայացվող բոլոր պահանջներըa ապահովելով օրենքի գերակայությունը եւ բարձր պահելով դատական իշխանության հեղինակությունը": Շնորհավորելով նորանշանակ դատավորին, նախագահ Սարգսյանը ցանկացել է, որ նա իր աշխատանքում լինի անկախ եւ անաչառ: a87


asekose.am - Ինչ է մնացել Հայաստանում եղածը դուստրերին եւ փեսաներին կտակող Ծառուկյանին. «Իրատես de facto» Ինչ է մնացել Հայաստանում եղածը դուստրերին եւ փեսաներին կտակող Ծառուկյանին. «Իրատես de facto» Թերթը գրում է, որ ԲՀԿ–ի իրենց աղբյուրների փոխանցմամբ Գագիկ Ծառուկյանը «հարկավորների» հետ նախնական պայմանավորվածություն է ունեցել, որ ավելի փոքր կազինոների «վերացման» ֆոնին, «Փարավոնի» ու «Շանգրիլայի» կողքին պետք է Պտղնիում կառուցի մեծ խաղատուն՝ ներդնելով այնտեղ հարյուր հիսուն միլիոն դոլար։ «Սակայն վերջին շրջանում իր ակտիվները Հայաստանից դուրս հանող, Հայաստանում եղածն էլ դուստրերին եւ փեսաներին կտակող Ծառուկյանը ոչ մի կերպ չի ցանկանում կառուցել այդ կազինոն ու նման ներդրում անել Հայաստանում։ Որոշ գնահատումներով՝ կտակներից հետո Հայաստանում նրան մնացել են «Նոյ» կոնյակի գործարանը եւ «Փարավոն» խաղատունը, իսկ «Հունդայի» ներկրումը նա «կիսում» է ոչ անհայտ, ալամ աշխարհի հայերի «հայր» Արա Աբրահամյանի հետ»,–գրում է թերթը։ Շարունակությունը եւ ուշագրավ այլ հոդվածներ` «Իրատես de facto» թերթի այսօրվա համարում ՌԴ դեսպանը միայն մի բառ է ասել՝ «ռա՞զվե» Մարուքյանը հենց Փաշինյանի հորդորով էր նախաձեռնել ԿԳՄՍ նախարարի հրաժարականը


text: Դեկտեմբերի 16, տարվա 350-րդ (նահանջ տարիներին՝ 351-րդ) օրն է։ Տարվա ավարտին մնում է 15 օր։ Դեպքեր 1915` Թուրքական կառավարությունը չեղյալ հայտարարեց 1914-ի փետրվարի 8-ին ստորագրած հայաբնակ նահանգներում բարենորոգումների գործադրման ծրագիրը։ 1917` Խորհրդային Ռուսաստանի Ժողկոմսովետը Լենինի նախագահությամբ որոշում է Բաքվի խորհրդի նախագահ Ստեփան Շահումյանին նշանակել Կովկասի գործերի ժամանակավոր արտակարգ կոմիսար։ 1966` Միջազգային տնտեսագիտության, հասարակական եւ մշակութային իրավունքների պայմանագրի եւ Քաղաքացիական ու քաղաքական իրավունքների միջազգային պայմանագրի ընդունումը Միացյալ Ազգությունների կողմից։ Երկու փաստաթղթերն էլ հաստատում էին, որ «Բոլոր ժողովուրդներն ունեն ինքնորոշման իրավունք» (հոդված 1)։ 1899` Հիմնադրվել է Միլան (ֆուտբոլային ակումբ)ը Ալֆրեդ Էդվարդսի գլխավորությամբ։ Ծնունդներ 1772 - Շահան Ջրպետյան, հայագետ 1775 - Ջեյն Օսթին, անգլիացի նշանավոր կին գրող, ընտանեկան «կանացի» վեպի հիմնադիր, (մ. 1817) 1863 - Ստեփան Աղաջանյան, գեղանկարիչ, մանկավարժ 1866 - Վասիլի Կանդինսկի, ռուս նկարիչ, գրաֆիկ, արվեստի տեսաբան, աբստրակցիոնիզմի հիմնադիրներից, (մ. 1944) 1897 - Իվան Կոնեւ, խորհրդային զորավար, Խորհրդային Միության մարշալ 1915 - Գեորգի Սվիրիդով, խորհրդային կոմպոզիտոր եւ երաժշտական-հասարակական գործիչ 1932 - Աիդա Բոյաջյան, հայ նկարչուհի 1971 - Փոլ վան Դայկ, գերմանացի էլեկտրոդանս ոճի դիջեյ, երաժիշտ եւ պրոդյուսեր 1982 - Աննա Սիդակովա, ուկրաինացի երգչուհի, մոդել, դերասանուհի, Վիա Գրա խմբի նախկին մեներգչուհի 1984 - Թեո Ջեյմս, թատրոնի եւ կինոյի բրիտանացի դերասան 1988 - Փակ Սո Ջուն, հարավկորեացի դերասան Մահեր 1965 - Վիլյամ Սոմերսեթ Մոեմ, անգլիացի գրող, բազմաթիվ վեպերի, պատմվածների եւ պիեսների հեղինակ (ծ. 1874) 1966 - Արտավազդ Ավագյան, հայ խորհրդային կենսաբան եւ ծագումնաբան (ծ. 1907) Դեկտեմբերի 16


text: Բակո Սահակյանը մասնակցել է հաշմանդամ ազատամարտիկների մեքենաների տրամադրման հանդիսավոր արարողությանը ՍՏԵՓԱՆԱԿԵՐՏ, 4 սեպտեմբերի. /Նովոստի-Արմենիա/. Սեպտեմբերի 3-ին նախագահ Բակո Սահակյանը մասնակցել է ԼՂՀ 17-րդ տարեդարձի կապակցությամբ առաջին կարգի հաշմանդամ մի խումբ ազատամարտիկների մեքենաների տրամադրման հանդիսավոր արարողությանը, նշեցին ԼՂՀ նախագահի մամուլի ծառայությունից: Արարողությունից հետո նախագահն ընդունել է Ռուսաստանի Դաշնությունից Արցախ ժամանած հայազգի գործարարներ եւ բարերարներ, «Լուդինգ» ընկերության հիմնադիր Արթուր Վարժապետյանին եւ գլխավոր տնօրեն Արմեն Շահազիզյանին: Երկրի ղեկավարը երախտագիտություն է հայտնել բարերարներին Արցախի ժողովրդին ցուցաբերվող աջակցության, մասնավորապես, մի խումբ հաշմանդամ ազատամարտիկների մեքենաներ տրամադրելու համար: Հանդիպման ընթացքում քննարկվել են հանրապետության սոցալ-տնտեսական իրավիճակի եւ փոխգործակցության հեռանկարների հետ կապված հարցեր:


Ադրբեջանական կողմը շարունակում է ապատեղեկատվություն տարածել՝ իրավիճակն արհեստականորեն սրելու նպատակով. ԼՂՀ ՊՆ Մարտի 16-ին եւ լույս 17-ի գիշերը ղարաբաղա-ադրբեջանական սահմանին հակառակորդը, տարբեր տրամաչափի հրաձգային զինատեսակներից հայ դիրքապահների ուղղությամբ արձակել է ավելի քան 400 կրակոց: Ինչպես տեղեկացնում է ԼՂՀ ՊՆ մամուլի ծառայությունը, ՊԲ առաջապահ զորամասերը հիմնականում ձեռնպահ են մնացել պատասխան գործողություններից եւ շարունակել են վստահորեն իրականացնել մարտական հերթապահությունը: Հատկանշական է, որ ադրբեջանական կողմը, որը անընդհատ հանդես է գալիս հակամարտ զորքերի շփման գոտում իրադրությունն ապակայունացնող նախահարձակ գործողություններով, շարունակում է ապատեղեկատվություն տարածել առ այն, թե իբր երեկ հայկական ստորաբաժանումները պաշտպանության բնագծի հյուսիսարեւելյան ուղղությամբ գնդակոծել են Թափկարակոյունլու բնակավայրը՝ թիրախ ընտրելով տներն ու գյուղի դպրոցը: ՊԲ մամուլի ծառայությունն իրազեկում է, որ ադրբեջանական քարոզչամեքենայի կողմից տարածված լուրը ոչ այլ ինչ է, քան իրավիճակն արհեստականորեն սրելուն ուղղված հերթական սադրիչ ապատեղեկատվություն: ՊԲ առաջապահ ստորաբաժանումները ոչ միայն ձեռնպահ են մնում խաղաղ բնակավայրերն ու օբյեկտները հարվածի տակ առնելու գործողություններից, այլեւ հակառակորդի դիրքերի ուղղությամբ կանխարգելիչ քայլերի են դիմում միայն խիստ անհրաժեշտության դեպքում:


source: fineweb

text: Հայությունը ամբողջ աշխարհում տարբեր կերպ է մեկնաբանում սիրիահայերի վերադարձը հայրենիք։ Ոմանք գտնում են, որ սիրահայերի Հայաստան ներգաղթը դրական երեւույթ է եւ կնպաստի նաեւ հայրենիքի բարգավաճմանը, ոմանք էլ պնդում են, որ սիրիահայերի ներգաղթը կթուլացնի հայերի դիրքը Սիրիայում եւ նույնիսկ ամբողջ Մերձավոր Արեւելքում։ Իսկ ո՞րն է Հայաստանի կառավարության պաշտոնական քաղաքականությունը սիրիահայերի ներգաղթի հարցում։ Այս մասին Ամերիկայի Ձայնի Հայկական բաժնի ղեկավար Արաքսի Վանը վերջերս Հայաստան կատարած այցելության ժամանակ զրուցել է Սփյուռքի նախարար Հրանուշ Հակոբյանի հետ, որը հանձնում ենք ձեր ուշադրությանը։


text: Հունիսի 30, տարվա 181-րդ (նահանջ տարիներին՝ 182-րդ) օրն է։ Տարվա ավարտին մնում է 184 օր։ Դեպքեր 1894 - Բացվեց Լոնդոնի Թաուեր բացովի կամուրջը։ 1905 - Ալբերտ Այնշտայնը հրապարակեց Հարաբերականության հատուկ տեսությունը։ 1908 - Ընկավ հայտնի Տունգուսյան երկնաքարը։ 1960 - Կոնգոյի Դեմոկրատական Հանրապետությունը անկախացավ Բելգիայից։ 1972 - Առաջին անգամ կիրառվեց կոորդինացիոն վայրկյանը։ Ծնունդներ 1895 - Ռուբեն Յոլյան, հայ վիրաբույժ (մահ. 1955) 1922 - Ժակ Իխմալյան, հայ նկարիչ, լրագրող (մահ. 1978) 1925 - Ֆիլիպ Ժակոտե, շվեյցարացի բանաստեղծ, արձակագիր, թարգմանիչ 1954 - Սերժ Սարգսյան, Հայաստանի երրորդ նախագահ 1966 - Մայք Թայսոն, ամերիկացի հայտնի բռնցքամարտիկ 1994 - Արմեն Հովհաննիսյան (զինվորական) (մահ. 2014) Մահեր 1944 - Համբարձում Խաչանյան, թատրոնի եւ կինոյի հայ դերասան Տոներ


text: 16:09 14.01.2020 (Թարմացված է 16:14 14.01.2020) Հրայր Ուլուբաբյանը հիշում է, որ Ադրբեջանը 1988-90թթ. իրականացրեց հայերի ցեղասպանություն, այն պարագայում, երբ հայերը խաղաղ ցույցերի ու ժողովների միջոցով որոշում էին կայացրել դիմել Հայաստանի, Ադրբեջանի ու միութենական ղեկավարությանը, որպեսզի ճիշտ լուծում տրվեր Արցախի խնդրին: «Հայերի հանդեպ խտրական քաղաքականություն նրանք կիրառում էին նաեւ խորհրդային տարիներին, ինչի արդյունքում հայաթափվեց Նախիջեւանը: Նույնը կատարվում էր Արցախում, սակայն երկրամասի բացարձակ մեծամասնություն կազմող հայությունը ոտքի կանգնեց, պայքարեց իր իրավունքների եւ անկախության համար: Ադրբեջանն, ի պատասխան այդ ամենին, իր ամբողջ տարածքում իրականացրեց հայկական կոտորածներ»,- նշում է Սումգայիթի հայերի իրավունքների պաշտպանության նախաձեռնող խմբի ղեկավարը: Հրայր Ուլուբաբյանի խոսքով՝ հայատյացությունն այսօր էլ ընկած է Ադրբեջանի պետական քաղաքականության հիմքում: Մյուս կողմից էլ Հայաստանը պանթուրքիզմի պլանների իրականացման ճանապարհին առաջին ու ամենամեծ խոչընդոտն է: Հրայր Ուլուբաբյանի համոզմամբ՝ ՀՀ իշխանությունները պետք է հետեւողականորեն ու ավելի ակտիվորեն պաշտպանեն ադրբեջանահայերի ոտնահարված իրավունքները: Ըստ այդմ՝ գործը պետք է հասնի ու քննվի միջազգային դատարանում, տրվի ոճրագործության գնահատականը, այնուհետեւ լուծվեն փոխհատուցման հետ կապված բոլոր հարցերը: Ղարաբաղյան հակամարտություն, Լեռնային Ղարաբաղ, Մարդու Իրավունքների Եվրոպական դատարան (ՄԻԵԴ), Բաքու, Սումգայիթ, Ցեղասպանություն, Ադրբեջան, հայ, Հայաստան


text: ՀՅԴ Հայաստանի Գերագույն մարմինը նախաձեռնում է քաղաքական քննարկումներ կուսակցությունների, հասարակական լայն շերտերի եւ մասնագիտական խմբերի հետ։ Դաշնակցականները ներկայանալու են իրենց 7 կետանոց օրակարգով, որում կարեւորում են անցումը 100 տոկոսանոց համամասնական ընտրակարգի եւ կառավարման խորհրդարանական համակարգի, ընդդիմությանը վերահսկողական լծակների տրամադրումը տարբեր հանձնաժողովներում ղեկավար պաշտոնների տեսքով, բիզնեսի ու քաղաքականության հստակ տարանջատումը, դատական իշխանության լիարժեք անկախություն, արտաքին քաղաքականության մասով Հայաստանի եւ Լեռնային Ղարաբաղի միջեւ ռազմաքաղաքական դաշինքի կնքում, հայ-թուրքական արձանագրություններից Հայաստանի ստորագրության հետ կանչում։ «Մենք համախմբման փորձ ենք անում», - այսօր հայտարարեց ՀՅԴ Հայաստանի ԳՄ ներկայացուցիչ Արմեն Ռուստամյանը։ Դաշնակցության առաջ քաշած օրակարգի առաջին երկու կետերը՝ 100 տոկոսանոց համամասնական ընտրակարգի եւ կառավարման խորհրդարանական մոդելի անցումը, համընկնում են «Բարգավաճ Հայաստան»-ի երկու օր առաջ ներկայացրած դրույթների հետ։ Ինչպես ԲՀԿ-ն՝ Դաշնակցությունը նույնպես անձերի խնդիր չի դնում, սակայն ինչպես նշեց Արմեն Ռուստամյանը, միայն երկու կետի շուրջ որեւէ կուսակցության հետ համաձայնության գալը իրենց չի բավարարի. Դաշնակցությունը համախմբում է ուզում բոլոր կետերի շուրջ։ «Փաթեթը ամբողջական է, մեկը մյուսով պայմանավորված։ Այս իմաստով է, որ մենք ասում ենք՝ սրան պետք է ամբողջապես միանալ», - նշեց նա։ Այս տարվա փետրվարին, երբ Դաշնակցությունը 100 տոկոսանոց համամասնական ընտրակարգի անցնելու օրինագիծ էր ներկայացրել խորհրդարան, «Բարգավաճ Հայաստան»-ը այն չպաշտպանեց, չնայած այսօր հայտարարում է, որ բացառապես ընտրացուցակներով ընտրությունների գնալն իր ծրագրային դրույթներից է։ Բայց Դաշնակցությունը, ինչպես այսօր Աղվան Վարդանյանի խոսքից պարզ դարձավ, ներել է ԲՀԿ-ին։ «Կյանքը հոսում է, զարգանում է, եւ կյանքը միշտ ավելի հարուստ է, քան տեսությունը», - մասնավորապես ասաց Աղվան Վարդանյանը։ Նախագահական ընտրություններին Դաշնակցության մասնակցության ձեւը այս քննարկումներով է պայմանավորված։ Կմասնակցեն սեփական թեկնածուով, կսատարեն միասնականին, թե ընդհանրապես ձեռնպահ կմնան նախագահական ընտրություններին մասնակցել՝ կորոշվի դեկտեմբերին Դաշնակցության գերագույն ժողովի ժամանակ, երբ կամփոփվեն ընդդիմադիր դաշտում գործող կուսակցության նախաձեռնած քննարկումների արդյունքները։ Նախագահական ընտրություններին 100 օր է մնացել։ Դաշնակցությունը, թեեւ անձերի խնդիր այս պահին չի դնում, բայց թեկնածուին պատկերացնում է. նա պետք է լինի պետական մտածելակերպով, ճանապարհ անցած մարդ, ամենակարեւորը՝ վստահություն ներշնչի։ Եթե այլ անձ չգտնվի, Դաշնակցությունն իր թեկնածուն միշտ ունի։ Արմեն Ռուստամյանն ասում է՝ մեկը չէ, նրանք շատ են, բայց անուններ չհնչեցրեց։ Դաշնակցությունը չի ազատվում նախկին նախագահ Ռոբերտ Քոչարյանի ստվերից։ Լուրեր են շրջանառվում, որ հենց նա է ձեր գործողությունների հետեւում կանգնած, դաշնակցական գործիչներին հենց նման հարց ուղղեց լրագրողներից մեկը։ ՀՅԴ ներկայացուցիչները շտապեցին հերքել։ «Այստեղ [Քոչարյանի] որեւէ դերակատարություն տեսնելը ուղղակի ծիծաղելի է», - հայտարարեց Աղվան Վարդանյանը։ Արմեն Ռուստամյանն էլ ասաց՝ իրենք վաղուց են բարձրացնում այս հարցերը, բայց անգամ Ռոբերտ Քոչարյանը, ում Դաշնակցությունը սատարել է նախագահության 10 տարիներին, չի լսել իրենց։ «Եթե, օրինակ, Ռոբերտ Քոչարյանը համաձայներ ժամանակին մեզ հետ, խորհրդարանական համակարգ կունենայինք արդեն, մենք կունենայինք 100 տոկոս համամասնական ընտրակարգ՝ արդեն, կունենայինք ընդդիմության դերի շատ ավելի մեծացում եւ բազմաթիվ այլ հարցեր», - նշեց դաշնակցական գործիչը։


Թուրքիայում երկրաշարժի հետեւանքով զոհերի թիվը հասել է 22-ի, վիրավորների թիվը` 1030-ի (լուսանկարներ, տեսանյութ, թարմացված) - Լուրեր Հայաստանից - Թերթ.am Թուրքիայում երկրաշարժի հետեւանքով զոհերի թիվը հասել է 22-ի, վիրավորների թիվը` 1030-ի (լուսանկարներ, տեսանյութ, թարմացված) 10:14 • 25.01.20 12:55 Թուրքիայի արեւելյան Էլազըգ նահանգում նախօրեին գրանցված երկրաշարժի հետեւանքով զոհերի թիվը հասել է 22-ի, 1030 մարդ տարբեր աստիճանի վնասվածքներ է ստացել, հայտնում է «Միլլիյեթ»-ը:


text: Տուգանք կրակոց խաղացողների Բրազիլիայի լիգայի, ընտրեք ձեր սիրած ֆուտբոլիստները է հավաքականի selecion, սկսած այն pentalis, փորձելով դադարեցնել առավելագույն նպատակներին, ինչպես դուք կարող եք եւ դրեց բոլոր դուք կարող նպատակին ձեր մրցակիցների. օգտագործել մկնիկը նպատակը, ու կրակում են տույժեր, ինչպես նաեւ դադարեցնել դրանք: Ձեզ դուր է գալիս Penalty Fever 3D Brazil? Share այն Ձեր ընկերների հետ! Share հղում:


text: Հզոր պայթյուն Բեյրութում՝ Լիբանանի նախկին վարչապետի սպանության գործով դատավճռի նախօրեին - Karevor.com 2020-08-04T21:25:03+04:00 21:25 երեքշաբթի, 04 օգոստոսի, 2020 թ. Լիբանանի մայրաքաղաք Բեյրութում նախկին վարչապետ Ռաֆիկ Հարիրիի՝ 2005 թվականի սպանության գործով դատավճռի հրապարակմանա նախօրեին հզոր պայթյուն է տեղի ունեցել: Իշխանությունները մտահոգված են, որ պայթյունի հետեւանքով բազմաթիվ զոհեր կան։ Տեղի ունեցածի պատճառը դեռ պարզ չէ: Այս մասին հայտնում է BBC-ն։ Պայթյունը տեղի է ունեցել քաղաքի նավահանգստի տարածքում։ Հաղորդվում է նաեւ երկրորդ հնարավոր պայթյունի մասին, որը, ըստ ամենայնի, տեղի է ունեցել նախկին վարչապետ Հարիրիի նստավայրում։ Համացանցում հրապարակված տեսանյութում երեւում է, թե պայթյունի հետեւանքով ինչպես է սնկի տեսք ունեցող մեծ ամպ գոյանում։ BBC-ի փոխանցմամբ՝ ՄԱԿ-ի դատարանը շուտով պետք է վճիռ կայացնի Լիբանանի նախկին վարչապետ Հարիրիի սպանության մեջ կասկածվողների վերաբերյալ: 4 կասկածյալն էլ անդամակցում են Իրանի կողմից աջակցություն ունեցող շիաների «Հըզբալլահ» շարժմանը, որը հետեւողականորեն հերքում է ցանկացած դերակատարում Հարիրիի մահվան գործում:


ԱԳՆ. Ակնհայտ է, որ Անկարան պատրաստ չէ կարգավորել հայ-թուրքական հարաբերությունները | Politik.am Դեկտեմբերի 16, 2017 Գլխավոր, ՆԵՐՔԻՆ ԿՅԱՆՔ, ՊԱՇՏՈՆԱԿԱՆ Եվ կրկնենք, որ հենց սա է պատճառը, որ Նախագահ Սարգսյանը ՄԱԿ-ի ամբիոնից հայտարարեց, որ ցյուրիխյան արձանագրությունների կենսագործման ուղղությամբ շարունակաբար որեւէ դրական տեղաշարժի բացակայության պայմաններում Հայաստանը 2018 թվականի գարնանը դրանք կհայտարարի առ ոչինչ», — հայտարարել է Հայաստանի արտգործնախարարությունը։ Հաջորդը VIDEO. ԲՀԿ նախագահ Գ.Ծառուկյանի հրավերով եվրոպացի պատգամավորներն այցելել են Արցախ Նախորդը Տարոն Մարգարյանը ներկա է գտնվել Երեւանի թիվ 8 պոլիկլինիկայի հիմնադրման 50-ամյակին նվիրված հանդիսավոր արարողությանը


text: Հինգշաբթի, ըստ հուդայա-քրիստոնեական ավանդության շաբաթվա հինգերորդ օրը, ինչպես որ հուշում է նրա անունը։ Հայերենի նման շաբաթվա հինգերորդ օրվա իմաստով անունն է գործածվում նաեւ հունարենում, եբրայերենում, վրացերենում եւ պարսկերենում։ Եվրոպական երկրներում, սակայն, այն համարվում է շաբաթվա չորրորդ աշխատանքային օր։ Ռոմանական լեզուներում պահպանվել է հին հռոմեացիների կողմից այդ օրը Յուպիտերին նվիրած լինելու ավանդույթը։


AL4849 Վարձով 4 սենյականոց բնակարան Արշակունյաց պողոտա, Կրկեսի մոտ


Հազար ինը հարյուր իննսունութ թվականի փետրվարին` նախագահ Տեր-Պետրոսյանի հրաժարականից մեկ-երկու օր հետո, ՆԳ եւ ԱԱ այն ժամանակվա նախարար Սերժ Սարգսյանը ասուլիս էր անում ՆԳ նախարարության շենքում։ Այն ժամանակ համեստ տղա էր` շուշաբանդ ակնոցներով-բանով, բորդո «Պաջեռո» ջիփով էր շրջում, մի մեքենա, որ հիմա իր ախրաննիկների աչքին էլ է բոմժական թվում։ Այն ժամանակ ես էլ էի համեստ տղա եւ ասուլիսին մասնակցում էի որպես համեստ լրագրող։ Եւ ահա, ասուլիսի ամենաթեժ պահին հարց տալու վեր կացավ մի լրագրողուհի։ Նախ` նկատելի էր, որ ժանրի կանոնների համաձայն` նա ասուլիս գալուց առաջ ամեն դեպքում լողացել էր։ Հետո` վարսավիրանոց էր գնացել եւ ֆիքսել այն ժամանակներում լայնորեն մոդա համարվող չոլկան։ Էլի եմ հիշեցնում. ասուլիսը տեղի էր ունենում նախագահի հրաժարականից մեկ կամ երկու, քարը տրաքի` երեք օր անց։ Էլի եմ ընդգծում լրագրողուհու կեցվածքը. հա, հարցը տալուց առաջ` նստած տեղից կանգնելուց հետո, նա մի հատ շորերը ուղղեց, ձեռքերը շոշափեց մազերի վրայով ու տվեց իր հարցը. «Պարոն նախարար, իսկ ինչպե՞ս եք պատրաստվում պայքարել մարմնավաճառուհիների ու պոռնկության դեմ»։ Դահլիճը ծիծաղից պայթեց։ Լրագրողուհին չէր սպասում նման արձագանքի եւ, հարցի կարեւորությունն ընդգծելու համար, հավելեց. «Չէ՞ որ դա խաթարում է մեր ազգային նկարագիրը»։ Լրագրողուհու հետագա գործունեությունը ցույց տվեց, որ հարցը իրոք շատ հրատապ էր։ Հետագա տարիներին նա խանութներ ունեցավ, մարդուն, այսինքն` ամուսնուն, աշխատանքի տեղավորեց Հարկային տեսչությունում։ Եւ ես հասկացա, որ լրագրողուհին այդ ասուլիսի ժամանակ չէր կարող ուրիշ հարց տալ, որովհետեւ դա նրան ամենաշատն էր հուզում տվյալ պահին, դա նրա համար ամենաօպերատիվ խնդիրն էր։ Բայց իմ նյութը սրա մասին չէ, իմ նյութը էլի Ազատության հրապարակում տասն օր շարունակ տեղի ունեցած հանրահավաքի մասին է եւ «հայլուրայինե խոսակցությունների, զրույցների։ Տասն օրվա ընթացքում Ազատության հրապարակում առնվազն 1 միլիոն 200 հազար մարդ է եղել. ոչ թե միաժամանակ, ճիշտ հասկացեք, այլ տասն օրվա ընթացքում։ Մարդիկ կան, որ տասն օրն էլ եղել են հանրահավաքի, մարդիկ կան, որ այդ ընթացքում մեկ անգամ են եկել կամ երկու։ Այսինքն` իմ ասած թիվը տասն օրվա ընթացքում գոնե մեկ անգամ Ազատության հրապարակ եկած մարդկանց հանրագումարն է։ Հիմա` «հայլուրականներըե ԱԱԾ-ականների հետ խոսակցություններ են տարածում, թե փետրվարի 20-ից մարտի 1-ը Ազատության հրապարակում եղել են թմրամոլներ։ «Սեփական աչքովե տեսնողներ են եղել։ Մարդիկ կան` «սեփական աչքով պուտանկաներ էլ են տեսել» Ազատության հրապարակում հանրահավաքի տասն օրվա ընթացքում։ Ես չեմ ուզում այս մարդկանց ասածները հերքելու փորձ անել։ Ուրիշ բան եմ ուզում հարցնել. այդ տասն օրվա ընթացքում Ազատության հրապարակի մուտքը հրավիրատոմսերո՞վ էր, թե՞ բժշկի թղթով։ Էսօր, հենց էս պահին Ազատության հրապարակում պուտանկա ու թմրամոլ չկա՞։ Մաշտոցի անունով պողոտայում, Սբ. Գրիգոր Լուսավորիչ անունով եկեղեցու մոտ, Մայր Աթոռում մոմ վառող... Այսինքն` եթե անգամ ենթադրենք, որ տասն օրվա ընթացքում Ազատության հրապարակում թմրամոլ է եղել ու պուտանկա, դա եզրակացություն անելու հի՞մք է տալիս, ուրեմն դրանով կարելի է գնահատել Ազատության հրապարակում տեղի ունեցա՞ծը։ Լավ մտածեք պատասխանելուց առաջ, որովհետեւ եթե դրական պատասխանեք, այդ դրական պատասխանողին ես ասելու եմ` ձեր շենքում, կողքի շենքում կամ ձեր պադյեզդում կամ ձեր թաղում կամ ձեր գործի տեղը կամ այն երթուղայինի մեջ, որով դուք եք շրջում, ահա այդ տեղերում պուտանկա կա, անգամ պուտանկաներ։ Նշանակում է... եզրակացությունը թողնում եմ ձեզ։ Նարկոման է ապրում ձեր պադյեզդում, նշանակում է... ինքներդ հասկացաք, թե ինչ է նշանակում։ Բայց ես չեմ սա ձեզ ասում, սա ինքներդ եք ձեզ ասում։ Եւ երբ որ կասեք, որ փետրվարի 20-ից մարտի 1-ը Ազատության հրապարակում պուտանկաներ են եղել եւ կփորձեք եզրակացություն անել սրանից, հիշեք, թե ձեզ ինչ եմ ասում։ Ես չեմ ասում, դուք ինքներդ եք ասում։ Ուղղակի էնքան ուղեղ չունեք, որ սա հասկանաք, չեք հասկանում, որ ձեր տրամաբանությամբ` եթե Երեւանում պուտանկա կա, ուրեմն Երեւանը պուտանկաների քաղաք է։ Պուտանկայի համար պուտանկայի քաղաք է, Քաղաքացու համար` Ազատության քաղաք։ Առաջարկում եմ կարդալ նաեւ...ԵՐՐՈՐԴ ԲԵՎԵՌԻ ՏԵՍԼԱԿԱՆԸ


text: Դեպքեր Ծնունդներ Ապրիլի 5 - Արշակ Հարությունյան, հայ դերասան, ՀԽՍՀ վաստակավոր արտիստ Հարություն Թումանյան, հայ գրող Նեւիլ Չեմբեռլեն, Մեծ Բրիտանիայի պետական գործիչ, պահպանողական կուսակցության ղեկավարներից Վիեննայի պետական օպերա, ավստրիական խոշորագույն օպերային թատրոն, Ավստրիայի երաժշտական մշակույթի կենտրոն Անդրեյ Մանդելշտամ, ռուս դիվանագետ Փետրվար 19 - Հովհաննես Թումանյան, գրող ու բանաստեղծ (վ.1923) Մարտ 23 - Գալուստ Գյուլբենկյան, հայ գործարար եւ բարեգործ (վ.1955) Ապրիլ 6 - Լեւոն Շանթ, հայ գրող, մանկավարժ, հասարակական գործիչ (վ. 1951) Մայիս 31 - Վարդան Մախոխյան, ծովանկարիչ (վ.1937) Սեպտեմբեր 19 - Երվանդ Օտյան, հայ գրող-երգիծաբան, լրագրող, հրապարակագիր (վ.1926) Սեպտեմբեր 26 - Կոմիտաս, հայ երգահան, երգիչ, երաժշտական էթնոլոգ, երաժշտագետ, վարդապետ եւ դասատու (վ. 1935) Նոյեմբեր 22 - Անդրե Ժիդ, ֆրանսիացի գրող, դրամատուրգ, բանաստեղծ, Նոբելյան մրցանակի դափնեկիր (վ. 1951) Մահեր Մարտի 8 - Հեկտոր Բեռլիոզ, ֆրանսիացի երգահան, դիրիժոր, երաժշտագետ, երաժշտական քննադատ Հոկտեմբեր 13 - Շառլ Օգյուստեն դը Սենտ-Բյով, ֆրանսիացի քննադատ, բանաստեղծ (ծ. 1804) 1869 Տարեթվեր


text: Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է 21:48 - 20/հոկտեմբերի/2019 Իրավական ակտերի նախագծերի հրապարակման միասնական կայքից տեղեկանում ենք, որ հոկտեմբերի 17-ին ՀՀ Աշխատանքի եւ սոցիալական հարցերի նախարարութան կողմից հանրային քննարկման է դրվել «Ընտանիքում բռնության կանխարգելման, ընտանիքում բռնության ենթարկված անձանց պաշտպանության եւ ընտանիքում համերաշխության վերականգնման մասին» ՀՀ օրենքում փոփոխություններ եւ լրացումներ կատարելու մասին» ՀՀ օրենքի նախագիծը։ Նախագծով, ի թիվս այլ փոփոխությունների եւ լրացումների, ընտանեկան հարաբերություններում ներմուծվում է նոր՝ «զուգընկերներ» հասկացությունը։ Մասնավորապես, առաջարկվում է Օրենքի 3-րդ հոդվածի 1-ին մասը շարադրել հետեւյալ խմբագրությամբ. «Ընտանիքում բռնություն Է համարվում սույն օրենքով սահմանված ֆիզիկական, սեռական, հոգեբանական կամ տնտեսական բնույթի բռնի արարքը, ինչպես նաեւ անտեսումը, վերահսկող վարքագիծը, որը կատարվել է ընտանիքի անդամների կամ նախկին կամ ներկա զուգընկերների միջեւ»: Իսկ Օրենքի 4-րդ հոդվածով սահմանել «զուգընկերներ» հասկացության բացատրությունը. «զուգընկեր` միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ»: «Զուգընկեր» հասկացության բացատրության մեջ չի տարբերակվում զուգընկերների սեռը, հետեւաբար՝ միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ ասելով` կարելի է նկատի ունենալ նաեւ գեյերի, լեսբիների, տրանսգենդերների եւ ԼԳԲՏ համայնքի այլ ներկայացուցիչների մտերիմ, այդ թվում՝ ինտիմ հարաբերությունները, որը նախագծի ընդունումից հետո ենթակա կլինի պաշտպանության։ Նշենք, որ նախագծի «հիմնավորումներ» բաժնում որեւէ կերպ չի նշվում «զուգընկերներ» հասկացության առաջարկվող փոփոխության մասին, ինչն այն թաքցնելու եւ հասարակության ուշադրությունը դրա վրա չկենտրոնացնելու ակնհայտ փորձ է։ Նման հասկացություն ՀՀ ներպետական օրենսդրության մեջ օգտագործվում է առաջին անգամ։ «Զուգընկերներ» հասկացության ներմուծումն ակնհայտորեն կապված է Ստամբուլյան կոնվենցիայի ստորագրմամբ եւ վավերացմանն ընդառաջ ստանձնած հանձնառությունների հետ, քանի որ Ստամբուլյան կոնվենցիայի պաշտպանության շրջանակները տարածվում են նաեւ «զուգընկերներ»-ի վրա։ Ուստի՝ այդ հասկացության ներդրմամբ փորձ է արվում ներպետական օրենսդրությունը համապատասխանեցնել Ստամբուլյան կոնվենցիայում օգտագործվող հասկացություններին։ Նշենք, որ Ստամբուլյան կոնվենցիայով սահմանվում են նաեւ այլ հասկացություններ, որոնք առայժմ չկան մեր ներպետական օրենսդրության մեջ. օրինակ՝ «ընտանեկան միավոր», «գենդերով պայմանավորված սոցիալական վարքագիծ» եւ այլն։ Հաշվի առնելով ՀՀ Աշխատանքի եւ սոցիալական հարցերի նախարարութան ակտիվ գործողություններն` ուղղված տարբեր օրենքներում փոփոխություններ կատարելուն` կարող ենք փաստել, որ առաջիկայում Զարուհի Բաթոյանի գլխավորած գերատեսչության կողմից կառաջարկվի նաեւ վերը նշված եւ այլ հասկացությունների ներդրումը ՀՀ ներպետական օրենսդրության մեջ։


Թուրքիայից դեպի «Արփի լիճ» ազգային պարկ տարածվող հրդեհը մարվել է Թուրքիայի զինամթերքի պահեստում տեղի ունեցած պայթյունից 17 մարդ է վիրավորվել (լուսանկարներ) «Լավրովն ասում է թուրքերի հետ գործ չունեք, Շոյգուն Թուրքիայի հետ սահմանին բազան է մեծացնում». Ստեփան Դանիելյան Վերջին 16 տարում ՄԻԵԴ-ը Թուրքիային պարտավորեցրել է 51,2 մլն դոլարի փոխհատուցում վճարել ՏԵՍԱՆՅՈՒԹ. Սերգեյ Լավրովը՝ Ղարաբաղի հիմնախնդրի ու Թուրքիայի հետ հարաբերությունների մասին Թուրքիայից Հայաստան. ապօրինի հատել է պետական սահմանը ԵՄ-ն 50 մլն եվրոյի ֆինանսական աջակցություն կտրամադրի Թուրքիային. Ermenihaber Ընդգծվել է Թուրքիայի ցեղասպանական գործողությունների անթույլատրելիությունը. Արտակ Բեգլարյանը հանդիպումներ է ունեցել Վիեննայում ԱՄՆ-ի սենատորը հաշվետվություն Է պահանջում Թուրքիայի կողմից մարդու իրավունքների խախտումների մասին Թուրքիան՝ էրդողանի ղեկավարության ներքո, չի կարող լինել ԱՄՆ-ի դաշնակիցը. սենատոր Մենենդեսն անդրադարձել է Թուրքիայի անընդունելի արարքներին՝ կոչ անելով վերանայել ԱՄՆ-Թուրքիա հարաբերությունները Թուրքիային ռուսական C-400-ի մատակարարման երկրորդ փուլը ենթադրում է դրանց համատեղ արտադրություն ՆԱՏՕ-ի գլխավոր քարտուղարը պատասխանել է Թուրքիային Դաշինքից վտարելու կոչերին Եվրամիությունը 663 մլն եվրո օգնություն է տրամադրել Թուրքիային՝ սիրիացի փախստականների համար Ռուսաստանը վաղաժամ ավարտել է C-400 համակարգերի մատակարարումը Թուրքիային Թուրքիայի ԱԳ նախարարը հեռախոսազրույց է ունեցել Պոմպեոյի հետ. քննարկվել են ԱՄՆ Կոնգրեսի Ներկայացուցիչների պալատում ընդունված օրինագծերը եւ Սիրիայում տիրող իրավիճակը ԱՄՆ-ը փորձում է շանտաժի ենթարկել Անկարային. Թուրքիայի խորհրդարան ԱՄՆ ներկայացուցիչների պալատի Հայոց ցեղասպանությունը ճանաչող բանաձեւը նաեւ մեսիջ էր Թուրքիային, բայց չպետք է թերագնահատել Հայ դատի հանձնախմբերի աշխատանքը. Գ. Կարամպետյան «Հայոց ցավերը կարող է ամոքել միայն Թուրքիայի խորհրդարանը, որի մի անդամն էլ ես եմ». Կարո Փայլան ԱՄՆ-ն Թուրքիայից պատասխան կստանա. Էրդողանը սպառնացել է Որոշակի ուժեր փորձում են վրեժ լուծել Անկարայից. Թուրքիայի ԱԳՆ-ն անդրադարձել է Ցեղասպանությունը ճանաչող բանաձեւի ընդունմանը Թուրքիայի արձագանքը՝ ԱՄՆ ներկայացուցիչների պալատի կողմից Հայոց ցեղասպանությունը ճանաչելուն Թուրքիայի ԱԳՆ-ն պատասխանել է ԱՄՆ-ում ընդունված պատժամիջոցների մասին օրինագծին ԱՄՆ-ն հավանության է արժանացրել Թուրքիայի դեմ պատժամիջոցները՝ «Խաղաղության ակունք»-ի եւ C-400-ներ գնելու պատճառով Թուրքիայի ԱԳՆ-ն դատապարտել է Հայոց ցեղասպանությունը ճանաչելու վերաբերյալ ԱՄՆ Կոնգրեսի որոշումը Անժելա Էլիբեգովա. «Ադրբեջանում ոգեւորված են Սիրիայում Թուրքիայի գործողություններով ակնկալելով, որ հաջորդն Արցախն է» Գերմանացիները ցանկանում են վտարել Թուրքիային ՆԱՏՕ-ից Ադրբեջանը եւ Թուրքիան միասնական օրակարգ ունեն Հայաստանի վերաբերյալ. եթե Թուրքիայի մոտ ամեն ինչ հաջողվի Սիրայում, Ադրբեջան իր ուժերը փորձելու է Արցախում. ադրբեջանագետ Անկարան պնդում է, որ ԻՊ առաջնորդի ոչնչացման գործողությունը ԱՄՆ բանակը համակարգել է Թուրքիայի հետ «Ալ Բաղդադին Թուրքիայի, մարդկության եւ իսլամի մեծագույն թշնամիներից մեկն էր». Թուրքիայի ԱԳՆ արձագանքը ԵԱ Մ20 եւ Մ23. Հայաստանը մեդալային հաշվարկով շրջանցեց Թուրքիային եւ առաջինն է Սիրիական բանակը մոտեցել է Թուրքիայի հետ սահմանին Սիրիական բանակը հասել է Թուրքիայի հետ սահմանամերձ շրջան Սենատրոները պահանջում են հետաքննել Թուրքիայի կողմից Սիրիայում ֆոսֆորային ռումբերի կիրառումը Թրամփը Թուրքիայի դեմ պատժամիջոցներ կկիրառի Սիրիայում քրդերի վրա կրակելու դեպքում Սիրիայում հումանիտար իրավիճակը սրվել է Թուրքիայի պատճառով. ՄԱԿ Թուրքիայի զինվորականները բախվել են Ասադի բանակի հետ. ԶԼՄ-ներ Քրդերը մեղադրել են Թուրքիային Սիրիայում քիմիական զինամթերք կիրառելու համար «Թուրքիայի հետ բանակցությունների մեջ են մտել ԱՄՆ-ն ու ՌԴ-ն՝ առանձին-առանձին». Կարեն Հովհաննիսյան ԱՄՆ-ը կոչ է անում Թուրքիային զգուշավոր լինել Ռուսաստանի հետ համաձայնագիր կնքելիս ԱՄՆ-ն կոչ է արել Թուրքիային զգույշ լինել Ռուսաստանի հետ ԱՄՆ-ը «բաց տեղեր» Է նշել Ռուսաստանի եւ Թուրքիայի միջեւ ձեռք բերված պայմանավորվածություններում Փոմպեոն հայտնել է Թուրքիայի դեմ ռազմական գործողություններին Թրամփի պատրաստակամության մասին Թեհրանը դեմ է Թուրքիայի ռազմական ներկայությանը Սիրիայում Թուրքիային հեռացնել ՆԱՏՕ-ից. ֆրանսիացի պատգամավորներիը կոչը. Ermenihaber Թրամփը հայտարարել է Սիրիայում Թուրքիայի գործողությունը դադարեցնելու մասին ԱՄՆ պետքարտուղարն ու փոխնախագահը ժամանել են Թուրքիայի նախագահական նստավայր Մնուչինը Թուրքիային սպառնացել է հավելյալ պատժամիջոցներով


Posted by ditadmin on 12.06.2020 ՀՀ առողջապահության նախարար Արսեն Թորոսյանը Առողջապահության նախարար Արսեն Թորոսյանը հունիսի 10-ին ֆեյսբուքում ուղիղ եթեր մտավ՝ վերնագրելով իր խոսքը. «Ազնվության, անկեղծության եւ սխալները ընդունելու մասին...»։ Եթերը նվիրված էր «կորոնավիրուսի դեմ պայքարի շրջանակներում գործած սխալներին», ինչպես նաեւ կառավարության հասցեին հնչած քննադատությանը։ Մենք հիմքեր ունենք ենթադրելու, որ Թորոսյանը պատասխանում էր նաեւ իր ելույթից 2 օր առաջ մեր կայքում հրապարակված «Հայաստանի կորոնավիրուսային պատերազմը. Մաս Ա. Ինչու տապալվեց պաշտպանության առաջին փուլը» հոդվածին, քանի որ իր խոսքում կային մեր որոշ քննադատությունների պատասխաններ, ընդ որում մեր հոդվածի սպեցիֆիկ բառապաշարի օգտագործմամբ։ Նախ արձանագրենք, որ ի տարբերություն իր ղեկավարի՝ Թորոսյանն այս ելույթում ընդդիմախոսներին ու քննադատներին չի հայհոյում, չի անվանում «բացիլներ», չի սպառնում միջնադարին վայել էկզեկուցիաներով։ Սա շեշտում ենք առանց սարկազմի. ցավոք՝ գործող իշխանությունները հասարակական-քաղաքական քննարկումների բովանդակություն ու բառապաշարտ իջեցրել գռեհիկ հայհոյախոսության մակարդակի, եւ հիմա մենք ստիպված ենք զարմանքով ու գոհունակությամբ արձանագրել այն դեպքերը, երբ պետական պաշտոնյան հրապարակային խոսքում դուրս չի գալիս քաղաքավարության ու բարեկիրթ դաստիարակության գոնե տարրական նորմերի սահմաններից։ Անցնենք Արսեն Թորոսյանի ելույթի բովանդակությանը։ Խմբավորենք այն ըստ թեզերի. Իշխանություններն անկեղծ են եղել, տրամադրել են լիարժեք տեղեկություններ ու պատրաստ են ընդունել իրենց սխալները։ Միգուցե ինքը պիտի ներողություն խնդրի։ Վիրուսի մասին շատ հարցեր բաց էին, անորոշությունը մեծ էր, իրավիճակն անընդհատ փոփոխվում էր, եւ այդ պայմաններում կայացված որոշումները չէին կարող միշտ անսխալ լինել։ Անցնենք այս թեզերով։ Սկսենք սխալներն ընդունելու հարցից։ «Մենք պատրաստ ենք ընդունել մեր սխալները» տիպի զրույցները նորմալ կդիտվեին, եթե սխալների գինը կորցված կյանքերը չլիներ։ Հունիսի 12-ի դրությամբ Հայաստանում մահացել է կորոնավիրուսով վարակված 344 մարդ։ Նրանցից 86-ին առողջապահության նախարարությունը համարում է «այլ պատճառով» մահացած, թեպետ հասկանալի չէ՝ ինչպես են տարբերում, թե վիրուսը որ դեպքում է հանգեցրել մահվան, իսկ որ դեպքում՝ ոչ (առավել եւս, որ մահացած վարակակիրները չեն ենթարկվում դիահերձման, ըստ առողջապահության նախարարի որոշման)։ Երբ Թորոսյանն իր խոսքում ասում է. «Խուսափել անհնար էր, դա բացառվում է, հիվանդությունները սահմաններ չեն ճանաչում», նա, անշուշտ, ճիշտ է։ Այո, ամենայն հավանականությամբ վիրուսը Հայաստանում կհայտնվեր։ Սակայն արդյոք հնարավոր չէ՞ր համաճարակը հենց սահմանին խեղդել եւ թույլ չտալ, որ այն տարածվեր։ Այո, հնարավոր էր։ Դրա լավագույն, բայց ոչ միակ ապացույցն է հարեւան Վրաստանը, որը բնակչության կարգապահության աստիճանով, սոցիալական կապերի սերտությամբ, մտածելակերպով ու բազմաթիվ այլ պարամետրերով հավանաբար մեզ ամենամոտ երկիրն է։ Հունիսի 12-ի դրությամբ այնտեղ կորոնավիրուսից մահացել է 13, իսկ Հայաստանում՝ 344 մարդ։ Մեկ միլիոն բնակչի հաշվով Վրաստանում գրանցվել է մահվան 3, իսկ մեր երկրում՝ 116 դեպք։ Գրեթե 40 անգամ ավելի շատ։ Այլ բառերով ասած, եթե մեր կառավարությունը համաճարակի դեմ պայքարեր նույն արդյունավետությամբ, ապա Հայաստանում 344 զոհի փոխարեն այսօր ունենալու էինք մոտ 1-1.5 տասնյակ զոհ, գուցե մի քիչ ավել։ Սակայն կարգերի տարբերություն հաստատ չպիտի լիներ։ Այնպես որ դրանից շատ բոլոր մնացած զոհերը՝ 300-ից ավել մարդ, այս պահի դրությամբ, բացառապես կառավարության սխալների զոհերն են։ Կարեւոր է հաշվի առնել նաեւ այն, որ Հայաստանն աչքի չի ընկնում մեծ ուղեւորահոսքերով։ Հայաստանի տնտեսական այս թուլությունը համաճարակի պարագայում կարող էր դառնալ առավելություն եւ աշխատել մեր երկրի օգտին՝ հեշտացնելով կանխարգելիչ գործողությունները, որոնք սակայն չարվեցին։ Այս պայմաններում ի՞նչ է ասել. «միգուցե ես պիտի ներողություն խնդրեմ»։ Այդ 300+ զոհերի հարազատներից ոմանք միգուցե ներեն, ուրիշները՝ ոչ։ Գուցե հանրությունն էլ՝ որպես ամբողջություն, ներողամիտ լինի երբեմնի սիրված իշխանության նկատմամբ, բայց այսօր ճիշտը պատասխանատվության մասին խոսելն է։ Առաջին հերթին քրեաիրավական, բայց նաեւ քաղաքական պատասխանատվության։ Ու էլ չասած, որ Հայաստանը անգամ չի էլ հասել հիվանդության գագաթին, ու զոհերի այս ցավալի վիճակագրությունը դեռ աճելու է։ Էլ չասած երկրի կրած տնտեսական ու սոցիալական ահռելի վնասների մասին։ Իսկ նախարարը դեռ անգամ վստահ չէ ներողություն խնդրելու բան ունի, թե ոչ։ Ինչ մնում է անկեղծության եւ տեղեկություններ չթաքցնելու հարցին, ապա ասենք, որ իշխանությունների հասցեին մինչեւ այսօր հնչած հիմնավոր քննադատությունը վերաբերվել է սխալ ու ոչ կոմպետենտ որոշումներին։ Նախարարի հավաստիացումը, թե ոչինչ չեն թաքցրել, ոչինչ չեն կեղծել, այս պահի դրությամբ անստուգելի է, բայց հաշվի առնելով, որ առողջապահության նախարարությունն անարձագանք է թողել, օրինակ՝ «Հետքի» հարցումները, Թորոսյանին վստահելու հիմքեր էլ առանձնապես չկան։ Մինչեւ այսօր դեռ հրապարակված չեն համաճարակի մասշտաբների մասին բազմաթիվ կարեւոր տվյալներ, ինչպիսիք են. Վարակվածների ու զոհվածների բախշվածությունն՝ ըստ մարզերի ու ժամանակագրության։ Վարակվածների ու զոհվածների սեռատարիքային կազմը՝ ըստ ժամանակագրության։ Վարակվածների ու զոհվածների բախշվածությունն՝ ըստ զբաղվածության ոլորտների։ Վարակվածների ու զոհվածների քաղաքացիությունը։ Վարակման քանի դեպք է ստույգ բերովի ու քանի դեպք է ստույգ տեղական՝ ըստ ժամանակագրության։ Չկան հստակ տեղեկություններ օջախների/կլաստերների՝ ըստ ժամանակագրության։ Սրանցից բացի առնվազն լայն հանրությանն անհայտ են նաեւ բազմաթիվ այլ հարցերի պատասխաններ. ինչ դեղամիջոցներ են գործածվում, ո՞ր երկրներից քանի թեստ է ստացվել եւ ինչ պայմաններով, ո՞ր ընկերությունների արտադրության թեստեր են օգտագործվում, վիճակագրության մեջ թեստերի ո՞ր մասն են կազմում PCR-թեստերը, իսկ որը հակամարմինների եւն։ Այս տվյալների հանրայնացումը միայն հնարավորություն կտա անկախաբար վերլուծել, մոդելավորել եւ ստուգել։ Ու միայն այդ ժամանակ հնարավոր կլինի նաեւ պարզել, թե որքանով են իրականությանը համապատասխանում նախարարի հավաստիացումները։ Առանց վերոնշյալ լիարժեք տվյալների՝ Արսեն Թորոսյանի հավաստիացումները երիցուկի թերթիկներով գուշակությունից. «անկեղծ են-անկեղծ չեն» ավելի արժեքավոր չեն։ Անցնենք առաջ... Այո, փետրվար-մարտին վիրուսի հետ կապված կային բազմաթիվ բաց հարցեր։ Ասենք ավելին՝ հիմա էլ կան։ Այն հիմնական հարցադրումները, որոնք նախարարն իր խոսքում նշում է. ինկուբացիոն շրջանի, ասիմպտոմ հիվանդների վտանգավորության, ջերմաստիճանի ազդեցության, դեղերի եւն մասին ... այս բոլոր հարցերի վերաբերյալ մինչ այսօր վերջնական եզրահանգումներ չկան։ Մասնագիտական կոնսենսուս չկա։ Եվ փետրվար–մարտին էլ, այսօր էլ սա է COVID-19-ի մասին հիմնական գիտելիքն այն է, որ բազմաթիվ կարեւորագույն հարցերի պատասխանները գիտնականները դեռեւս չգիտեն։ Ուստի պատասխանատու ղեկավարները պիտի ելակետ ընտրեին հենց այն, որ վտանգի մասշտաբի մասին ամեն ինչ չէ, որ հայտնի է, եւ որ ավելորդ ինքնավստահությունն անթույլատրելի է։ Անորոշությունը չի նշանակում նաեւ, թե ընդհանրապես ոչինչ հայտնի չէր վտանգի մասին։ Չինաստանի օրինակով արդեն հայտնի էր, որ կարանտինային միջոցառումները կարող են արդյունավետ կանխարգելիչ միջոց լինել, եթե խիստ են։ Հարավային Կորեայից եւ Իրանից արդեն հայտնի էր, որ զանգվածային հավաքները լուրջ վտանգ են ներկայացնում։ Իրանում համաճարակը բառացիորեն հաշված օրերի ընթացքում տարածվեց ամբողջ երկրով ու Մերձավոր Արեւելքով։ Ի՞նչ որոշում կայացրեց Հայաստանի իշխանությունն այս գիտելիքի հիման վրա, որը, ընդգծենք, արդեն հայտնի էր փետրվարի վերջին։ Չեղարկեց մարտի 1-ի երթը, բայց նախաձեռնեց սահմանադրական հանրաքվեի քարոզարշավ՝ ամբողջ երկրով մեկ հանրահավաքներով։ Այո, վիրուսի մասին եղան նաեւ ենթադրություններ, որ հերքվեցին։ Այո, ԹԱՕ սարքերի կարեւորությունը գերագնահատված էր այն պահին, սակայն եթե նախարարն ասում է, որ իրենք որոշումները կայացնում էին առկա գիտելիքի հիման վրա, լավ կանի նաեւ հանրությանը ներկայացնի, թե փետրվարին ինչ քայլեր ձեռնարկվեցին ԹԱՕ սարքերի քանակն ավելացնելու ուղղությամբ։ Ենթադրում ենք, որ այդ քայլերը բավականին ուշ են արվել, քանի որ մարտի 29-ին բարձր տեխնոլոգիական արդյունաբերության նախարար Հակոբ Արշակյանը ստիպված էր կոչ անել քաղաքացիներին, որ եթե իրենց նկուղներում (!!!) հին անսարք ԹԱՕ սարքեր ունեն, հայտնեն նախարարությանը։ Եւ վերջապես թերեւս ամենակարեւոր խնդրի մասին, որին Թորոսյանն անդրադարձավ։ Նա իրավացիորեն նշեց, որ կար անորոշության մեծ չափ ու որ որոշումները կայացվում էին անընդհատ փոփոխվող իրավիճակի պայմաններում։ Շատ լավ, ընդունում ենք։ Սակայն ի՞նչ անորոշությամբ է բացատրվում այն, որ նախարարությունն, ինչպես վերջերս պարզվեց, նույնիսկ նորմալ չէր ցուցակագրել հիվանդանոցներն ու դրանց ռեսուրսները։ Ի՞նչ անորոշության պատճառով է, որ արտակարգ դրություն հայտարարելուց միայն 2.5 ամիս անց են իշխանությունները հիշել թեստավորման լաբորատորիաների համար կենսաանվտանգության չափորոշիչներ սահմանելու անհրաժեշտության մասին։ Առհասարակ այս թեզի շուրջ խոսելու ժամանակ նախարարի բառապաշարից զգացվում էր, որ նա խնդրի վերաբերյալ շփվել է տնտեսագետների, մաթեմատիկոսների ու հնարավոր է՝ նաեւ զինվորականների հետ։ Ու դա անշուշտ լավ է, բայց լավ չէ, որ այս իրողությունը նախարարն իր համար կարծես թե նոր է բացահայտում։ Պետական կառավարումը ըստ սահմանման ենթադրում է աշխատանք աղետների ու ճգնաժամերի պայմաններում։ Առավել եւս առողջապահության ոլորտում։ Առավել եւս Հայաստանի դեպքում, որտեղ պետական բարձրագույն պաշտոններին հավակնող ցանկացած ոք պիտի իրեն հաշիվ տա, որ մեր երկիրը լայնամասշտաբ պատերազմի, ինչպես նաեւ բնական աղետների ամենօրյա սպառնալիքով ապրող երկիր է։ Իսկ այդպիսի հավանական պատերազմը նաեւ առողջապահական համակարգի համար է ծանրագույն փորձություն, հաշվի առնելով, որ ընդամենը մի քանի օրում վիրավորների քանակը կարող է տասնյակ հազարների հասնել։ Ընդ որում, այս հարցի վերաբերյալ քննադատություն Արսեն Թորոսյանի հասցեին հնչել է անգամ կորոնավիրուսի համաճարակից առաջ, երբ նախարարը զբաղվում էր հիվանդանոցներն «օպտիմալացնելով» (բյուրոկրատերենից թարգմանելով մարդկային լեզվի՝ տեղերը կրճատելով, իսկ որոշ հաստատություններ ընդհանրապես փակելով)։ Բայց եւ այդ քննադատությունները, եւ համաճարակի հետ կապված հնչող քննադատություններն ու խորհուրդները իշխանությունները «բարեհաջող» հեգնում եւ ծաղրում էին, քննադատներին պիտակավորում։ Այս թեզերն ամփոփելով նշենք, որ անորոշության ու անընդհատ փոփոխվող իրավիճակի պայմաններում որոշումները պիտի կայացվեն ոչ միայն այդ պահին հայտնի ինֆորմացիայի հիման վրա, այլեւ՝ հաշվի առնելով հավանական ռիսկերը ու վատագույն սցենարները գնահատելով։ Ու եթե կան մեծ ռիսկեր՝ անհրաժեշտ են կանխարգելիչ քայլեր դեռ մինչեւ նոր տվյալների ի հայտ գալը։ Վերջում արձանագրենք նաեւ, Կովիդ-19-ի ճգնաժամը Հայաստանում ոչ թե զուտ բժշկական, այլ նախեւառաջ կառավարման ճգնաժամ է։


Դեպքի վայր է մեկնել ՀՀ ԱԻՆ ՓԾ հրշեջ-փրկարարական ջոկատից երեք մարտական հաշվարկ, մեկ ջրատար եւ Աղետների բժշկության կենտրոնի հերթապահ բժիշկը:


Մարտ 2018 - PPAN Ամսական արխիվ - Մարտ 2018 Տուբերկուլոզի դեմ պայքարի միջազգային օրը՝ մարտի 24-ին, ”Stop TB Partnership” կազմակերպության (http://www.stoptb.org) ջատագովությամբ, ամբողջ աշխարհում իրականացվեցին հանրային միջոցառումներ «Փնտրվում են լիդերներ ՏԲ-ից ազատ երկիր ունենալու համար» խորագրով: Նմանատիպ խորագրով հանրային միջոցառումներ իրականացվեցին աշխարհի գրեթե 20 քաղաքներում, եւ հատուկ նշանակության կառույցները լուսավորվեցին կարմիր գույնով:Հայաստանը, ի դեմս «Դրական մարդկանց հայկական ցանց» սոցիալական հասարակական կազմակերպության, Գլոբալ hիմնադրամի TB-REP տարածաշրջանային ծրագրի ֆինանսավորմամբ եւ Երեւանի քաղաքապետարանի եւ ՀՀ պատմության թանգարանի աջակցությամբ, արդեն երկրորդ տարին անընդմեջ եւս ցույց տվեց իր պատրաստակամությունը տուբերկուլոզի դեմ պայքարում՝ միանալով [...] Մարտ 26, 2018 By admin Նորություններ 0 կարծիք admin2018-09-02T18:19:24+00:00 Մարտի 15-ին «Մեդիա կենտրոնում» տեղի ունեցավ մամուլի ասուլիս «Տուբերկուլյոզի վաղ հայտնաբերման եւ հիվանդների նկատմամբ խտրականության նվազեցմանն ուղղված ջանքերը Հայաստանում» թեմայով: Բանախոսներն էին՝ Անահիտ Հարությունյան, «Դրական մարդկանց հայկական ցանց» սոցիալական հասարակական կազմակերպության նախագահ Լյուբով Նիկոլայան , Տուբերկուլոզի դեմ պայքարի ազգային կենտրոնի տնօրենի գիտական գծով խորհրդական, ԱՆ գլխավոր ֆտիզիատոր Ալվինա Ալագուլյան, «Դրական մարդկանց հայկական ցանց» Գնահատման եւ մոնիթորինգի մասնագետ Աննա Գալստյան, «Դրական մարդկանց հայկական ցանց», Հանրային կապերի պատասխանատու Մամլո ասուլիսի ընթացքում ներկայացվեց Հայաստանում ՏԲ հիվանդության հետ առնչություն ունեցող վիճակագրությունը, հիվանդակենտրոն մոդելի ներդրման փորձը, ֆինանսավորման աղբյուրները, 240 հիվանդների շրջանում կատարված կարիքների գնահատման արդյունքները, ինչպես նաեւ ՏԲ [...] Մարտ 15, 2018 By admin Նորություններ Comments Off


ՀԱՅԱՍՏԱՆԻ ԱՌԱՋԻՆ ՀԱՆՐԱՊԵՏՈՒԹՅԱՆ 100-ԱՄՅԱԿԻՆ ՆՎԻՐՎԱԾ ԳԻՏԱԺՈՂՈՎ Մայր Աթոռ Սուրբ Էջմիածնի «Վաչե եւ Թամար Մանուկյան» Մատենադարանը եւ ՀՀ սփյուռքի նախարարությունը համատեղ կազմակերպել են գիտաժողով՝ նվիրված Մայիսյան հերոսամարտերի եւ Հայաստանի Առաջին Հանրապետության 100-ամյակին՝ «ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԸ ԵՎ ՀԱՅ ԵԿԵՂԵՑՈՒ ԴԵՐԱԿԱՏԱՐՈՒԹՅՈՒՆԸ ՀԱՅՈՑ ՊԵՏԱԿԱՆՈՒԹՅԱՆ ԿԱՅԱՑՄԱՆ ԳՈՐԾՈՒՄ (1918-2018 ԹԹ.)» խորագրով: Գիտաժողովը տեղի կունենա 2018 թ. մայիսի 22-ին՝ ժամը 10:00-ին, Մայր Աթոռ Սուրբ Էջմիածնի «Վաչե եւ Թամար Մանուկյան» Մատենադարանում: «Քարոզգիրքը» Բ հատոր. «Արարատ»ի ժառանգութիւնը Ն.Ս.Օ.Տ.Տ. Գարեգին Բ Ծայրագույն Պատրիարք եւ Ամենայն Հայոց Կաթողիկոսի օրհնությամբ Մայր Աթոռ Սուրբ Էջմիածնի Հրատարակչական բաժինը լույս է ընծայել «Արարատ»ի ժառանգութիւնը» մատենաշարի «Քարոզգրքի» Բ հատորը: Այն նվիրվում է «Արարատ» ամսագրի հրատարակման 150 ամյակին: Գիրքը 1868-1919 թթ. Մայր Աթոռի պաշտոնական պարբերական «Արարատ» ամսագրում հրատարակված թարգմանական քարոզների համահավաք ժողովածուն է: ԱՊԱԳԱ ՄԱՆԿԱՎԱՐԺՆԵՐԸ ՄԱՏԵՆԱԴԱՐԱՆՈՒՄ Այսօր Ս. Էջմիածնի «Վաչե եւ Թամար Մանուկյան» Մատենադարան այցելեցին Խաչատուր Աբովյանի անվան հայկական պետական մանկավարժական համալսարանի Սկզբնական կրթության ֆակուլտետի Տարրական մանկավարժություն եւ մեթոդիկա բաժնի ուսանողները՝ բանասիրական գիտությունների թեկնածու, դոցենտ Լիլիթ Տեր-Գրիգորյանի գլխավորությամբ: Հյուրերը շրջեցին Մատենադրանի ցուցասրահներով, ծանոթացան հնատիպ գրքերին, ինչպես նաեւ ընթերցասրահում առկա գրականությանը:


Երեկշաբթի 29 Հունվար 2013 2013թ հունվարի 28-ի դրությամբ, օպերատիվ տվյալներով, հանրապետությունում աշնանացանի համար կատարվել է 53082.1 հա հերկ, որից ցանվել է հատիկ` 48412.3 հա կամ 91.2 տոկոսը: Երկուշաբթի 14 Հունվար 2013 Սպառման ապրանքներ 102.6 Պարենային ապրանքներ 103.5 Ոելից խմիչք, ծխախոտ 100.4 Ոչ պարենային ապրանքներ 100.5 Ծառայություւններ 100.4 2011թ. դեկտեմբերի նկատմամբ 2010թ. նկատմամբ Սպարողական գնորի ինդեքս-ընդամենը 103.0 Սպառման ապրանքներ 102.7 Պարենային ապրանքներ 101.9 Ոելից խմիչք, ծխախոտ 101.6 Ոչ պարենային ապրանքներ 105.8 Ծառայություւններ 103.6 Սպառողական գներ: 2012թ. դեկտեմբերին 2012թ. նոյեմբերի համեմատ ԼՂՀ սպառողական շուկայում արձանագրվել է 1.6 տոկոս գնաճ: Պարենային ապրանքների (ներառյալ ոգելից խմիչք եւ ծխախոտ) գները նշված ժամանակահատվածում աճել են 2.9 տոկոսով, ոչ պարենային ապրանքներինը 0.4 տոկոսով, իսկ ծառայությունների սակագները մնացել են անփոփոխ: Լեռնային Ղարաբաղի Հանրապետությունում սպառողական գների ինդեքսը 2012 թվականի դեկտեմբերին 2011 թվականի դեկտեմբերի համեմատ կազմել է 103.0 տոկոս, այդ թվում պարենային ապրանքներինը (ներառյալ ոգելից խմիչք եւ ծխախոտ)` 101.8 տոկոս, ոչ պարենային ապրանքներինը` 105.8, ծառայությունների սակագներինըa 103.6 տոկոս: Ըստ դիտարկվող քաղաքների սպառողական գների ինդեքսը 2012թ. դեկտեմբերին 2011թ. դեկտեմբերի համեմատ կազմել է ք. Ստեփանակերտում` 103.6 տոկոս, Ասկերանում եւ Բերձորում ` 102.4 տոկոս, Հադրութում` 103.9 տոկոս, Մարտակերտում` 102.1 տոկոս, Մարտունիում` 100.9 տոկոս, Շուշիում` 103.3 տոկոս: Սպառողական գների ինդեքսը 2012 թվականի դեկտեմբերին 2010 թվականի համեմատ կազմել է 117.6 տոկոս: ԼՂՀ ԺՈՂՈՎՐԴԱԳՐԱԿԱՆ ՀԻՄՆԱԿԱՆ ՑՈՒՑԱՆԻՇՆԵՐԸ 2012թ. ԴԵԿՏԵՄԲԵՐԻՆ 2012թ. դեկտեմբեր ամսում Լեռնային Ղարաբաղի Հանրապետությունում գրանցվել է 157 ծնունդ եւ 101 մահ, բնակչության բնական աճը կազմել է 56 մարդ: 2012թ. դեկտեմբեր ամսում հանրապետությունում գրանցված ամուսնությունների թիվը կազմել է 47, ամուսնալուծությունների թիվը` 8: 2012թ. հաշվետու ամսում ԼՂՀ-ում պաշտոնապես հաշվառված եկողների թվաքանակը (առանց ներքին միգրացիայի) կազմել է 65, իսկ մեկնողների թվաքանակը` 41 մարդ: Հիգշաբթի 10 Հունվար 2013 Ըստ ԼՂՀ-ում գործող առեւտրային բանկերի (մասնաճյուղերի) կողմից ներկայացրած վիճակագրական հաշվետվությունների 2013թ. հունվարի 1-ի դրությամբ վարկերը կազմել են 79425.8 մլն դրամ, 2012թ. հունվարի 1-ի համեմատ աճել են 33.2 տոկոսով, նախորդ ամսվա համեմատ` 6.1 տոկոսով: Վարկերի 0.6 տոկոսը կազմել են բանկերի ժամկետանց վարկերը: Արտարժույթով տրամադրված վարկերը կազմել են ընդհանուրի 58.5 տոկոսը: Ավանդների 74.5 տոկոսը կազմել են բանկերի ժամկետային ավանդները, 17.6 տոկոսը` ցպահանջ ավանդները, 7.9 տոկոսը` նպատակային ավանդները:


Պետական համակարգում պարբերաբար բավականին հնչեղ փոփոխություններ են լինում. Աղաջանյան | Orer.am 12 Դեկտեմբեր, 2019 16:13


Փաստաթղթեր ՀՀ նախագահի հրամանագրերը Հայաստանի Հանրապետության վաստակավոր կոլեկտիվի պատվավոր կոչում շնորհելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Մշակույթի զարգացման գործում ներդրած մեծ վաստակի, ինչպես նաեւ ցուցաբերած բարձր կատարողական վարպետության համար Հայաստանի պարարվեստի «Բարեկամություն» պետական անսամբլին շնորհել Հայաստանի Հանրապետության վաստակավոր կոլեկտիվի պատվավոր կոչում: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հուլիսի 24 Երեւան


Աերոգել - Վիքիպեդիա՝ ազատ հանրագիտարան Աերոգելի կտոր ձեռքում 2,5 կգ զանգվածով աղյուսը 2,38գ զանգվածով աերոգելի կտորի վրա Աերոգել (լատ.՝ aer — օդ եւ gelatus- սառեցված), իրենցից գել ներկայացնող նյութերի դաս, որում հեղուկ փուլն ամբողջովին խառնված է գազանմանին։ Այսպիսի նյութերն ունեն ռեկորդային ցածր խտություն եւ ցուցադրում են մի շարք եզակի հատկություններ. ամրություն, թափանցիկություն, ջերմակայունություն, չափազանց ցածր ջերմահաղորդականություն եւ այլն։ Տարածված են աերոգելերը սիլիցիումի երկօքսիդի, ալյումինի օքսիդի, ինչպես նաեւ քրոմի եւ անագի օքսիդների հիման վրա։ 1990-ականների սկզբին ստացվել են ածխածնի հիման վրա աերոգելի առաջին նմուշները։ Տեխնիկայի անվտանգության մեջ աերոգել են անվանում նաեւ պատերին, առաստաղին եւ սարքավորումների կառուցվածքային մասերին նստող փոշին։ 4 Աերոգելերի տեսակներ Աերոգելերը պատկանում են մեզոծակոտկեն նյութերի դասին, որոնցում խոռոչները գրավում են ծավալի 50%-ից ոչ պակաս, իսկ որպես կանոն 90—99%-ը, իսկ խտությունը կազմում է 1-150 կգ/մ3։ Կառուցվածքով աերոգելերն իրենցից ներկայացնում են 2-5 նմ չափերով նանոմասնիկների կլաստերներով եւ մինչեւ 100 նմ չափերով խոռոչներով միավորված ծառանման ցանց։ Աերոգելի գյուտի առաջնությունը տրվել է ԱՄՆ-ի Կալիֆորնիա նահանգի Սթոքտոնի Խաղաղօվկիանոսյան քոլեջի (College of the Pacific) քիմիկոս Սթիվեն Կիսթլերին (Steven Kistler), ով 1931 թվականին Nature ամսագրում հրապարակեց իր արդյունքները։ Կիսթլերը գելում հեղուկը փոխարինել է մեթանոլով, իսկ հետո ճնշման տակ տաքացրել է այն մինչեւ մեթանոլի կրիտիկական ջերմաստիճանը (240 °C): Մեթանոլը հեռանում է գելից, չփոքրացնելով նրա ծավալը, համապատասխանորեն, գելը «չորանում է», գրեթե չսեղմվելով։ Ներկայումս Հայաստանում այս նյութը դեռեւս հասանելի չէ եւ դրանք դերեւս թանկ են։ Ապագայում այն կօգտագործվի օդանավերի, մեքենաների (մեքենաշինության) եւ շենքեր-շինությունների (շինարարության) ջերմա-ձայնամեկուսացման եւ այլ ոլորտների համար։ Աերոգելերը լավ ջերմամեկուսիչ են Շոշափելով աերոգելերը հիշեցնում են թեթեւ, բայց ամուր փրփուր՝ նման փրփրապլաստին։ Ուժեղ լարվածությունից աերոգելը ճաքում է, բայց ընդհանուր առմամբ այն բավականին ամուր նյութ է. աերոգելի նմուշը կարող է դիմանալ սեփական քաշից 2000 անգամ ավել բեռնվածությանը։ Աերոգելերը, մասնավորապես՝ կվարցայինները, լավ ջերմամեկուսիչներ են։ Նրանք նաեւ շատ խոնավածուծ են։ Արտաքինից աերոգելերը կիսաթափանցիկ են։ Աերոգելերի տեսակներ[խմբագրել | խմբագրել կոդը] Ամենից տարածվածը կվարցային աերոգելերն են, պինդ մարմինների մեջ խտությամբ նրանք գերազանցում են միայն մետաղական մկրոցանցերին, որի խտությունը կարող է հասնել 0,9 կգ/մ3, ինչը 0,1-ով փոքր է աերոգելի խտության լավագույն ցուցանիշից՝ 1 կգ/մ3-ից։ Նորմալ պայմաններում օդային միջավայրում այդպիսի մետաղական միկրոցանցերի խտությունն ի հաշիվ միջցանցային օդի հավասար է 1,9 կգ/մ3։ Սա 500 անգամ փոքր է ջրի խտությունից եւ ընդամենը 1,5 անգամ մեծ օդի խտությունից։ Շնորհիվ չափազանց ցածր ջերմահաղորդականության (~0,017 Вт/(м·К)օդում մթնոլորտային ճնշմամբ)՝ փոքր քան օդի ջերմահաղորդականությունը (0,024 Вт/(м·К)), այն օգտագործվում է շինարարության մեջ, որպես ջերմամեկուսիչ ր ջերմապահպանիչ նյութ։ Կվարցային աերոգելի հալման ջերմաստիճանը 1200 °C է։ ↑ «Thermal properties of Silica aerogels // Enviromental Technology Division of E.O. Lawrence Berkeley National Laboratory»։ Արխիվացված է օրիգինալից 2008-07-05-ին։ Վերցված է 2016-11-27 Հաճախ տրվող հարցեր աերոգելի մասին (անգլ.) Սիլիցիումային աերոգելի ջերմային հատկությունները Archived 2008-07-05 at the Wayback Machine. (անգլ.) Գիտական բլոգ, նվիրված աերոգելին (անգլ.) Теплопроводность, плотность, температура применения гибкой теплоизоляции на основе аэрогеля. Теплофизические свойства (ռուս.) Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել Աերոգել կատեգորիայում։ Ստացված է «https://hy.wikipedia.org/w/index.php?title=Աերոգել&oldid=7996298» էջից Այս էջը վերջին անգամ փոփոխվել է 6 Հուլիսի 2021-ի ժամը 21:21-ին:


text: ԼաՏեԽ/Բարեւ աշխարհ հայերեն, 'ԼաՏեԽ, 'ԶեՏեԽ, Armenian, LaTeX, XeTeX, XeLaTeX Այս էջում բացատրվում է թե ինչպես կարելի է ԶեՏեխ (XeTeX) ՏեԽ շարժիչով հայերեն գրել։ Պատմություն[խմբագրել] ԼաՏեխի սկզբնական տարբերակը գրել է Լեսլի Լամպորտը 1980 թվականներին։ Տարիների ընթացքում, այն ակադեմիայում մեծ տարածում է գտել եւ ՏեԽի օգտագործման կարեւոր մեթոդներից դարձել։ ԼաՏեխի հիմնական խնդիրներից է այն, որ օգտատերին յունիկոդ գրելու հնարավորություն չէր տալիս։ ԼաՏեԽի օգտագործման առաջին հայերեն փաթեթը կոչվում է ԱրմՏեԽ (անգլերեն՝ ArmTeX)։ Այն գրել են Սերգեյ Դաչյանը, Առնակ Դալալյանը, եւ Վարդան Հակոբյանը 1999 թվականին, եւ հետագայում չի թարմացվել։ Քանի որ ԼաՏեԽն այն ժամանակ յունիկոդի օգտագործման հնարավորություն չէր տալիս, մյուս կողմից էլ հայերենի համար տարածված էր Արմսկի-8 ստանդարտի օգտագործումը, ԱրմՏեԽը հնարավորություն էր տալիս հայերեն գրել միայն լատինատառադարձված հայերենով։ 2003 թվականին Սիրոպուլոսի, Չոլոմիտիսի եւ Սոֆորնիուի տպագրած «Թվային գրատպություն ԼաՏեԽի օգնությամբ» (անգլերեն՝ Digital Typography Using LaTeX) գրքի 340-2 էջում համառոտ բացատրվում է ԱրմՏեԽի օգտագործումը։ Սկսած 2004 թվականից, ստեղծվեց ԶեՏեխ (անգլերեն՝ XeTeX) ՏեԽի գրատպման շարժիչն, որն սատարում էր յունիկոդը, եւ իր ներմուծման լռելյայն ձեւը ՈՒՏՖ-8 (UTF-8) ստանդարտով էր։ Սկզբում այն նախատեսված էր Մակ ՕԷս 10-ի համար, իսկ մի քանի տարում ընդլայնվեց նրա օգտագործումը։ 2007-ից ԶեՏեԽը տեղ գտավ ՏեԽ Լայվի մեջ, իսկ ՄիԿՏեԽ-ի 2.7 վարկածից (որը ստեղծված է Վինդոուզի համար) նաեւ ներառվեց նրա մեջ։ Վինդոուզ[խմբագրել] Վինդոուզում ԶեՏեԽից օգտվելով կարելի է տպել հայերեն։ ԶեՏեԽը ՄիԿՏեԽի փաթեթներից է, եւ 2.7 վարկածից արդեն ներառված է ՄիԿՏեԽի մեջ։ 1. Տեղադրել ՄիԿՏեԽ (անգլերեն՝ MiKTeX)։ Այն կարելի է բեռնել այս էջից եւ հետեւել տեղադրման հրահանգներին։ 2. Տեղադրել Տեխմեյքեր կամ ՎինԷդթ տեքստային խմբագրիչներից որեւէ մեկը՝ որպես կոդի ներմուծման միջերես։ Երկուսն էլ յունիկոդի ներմուծման ընդունակություն ունեն։ Տեխմեյքերն ազատ ծրագիր է, սակայն ԶեՏեԽից (կամ ԶեԼաՏեԽից) օգտվելու համար պահանջում է հավելյալ (ստորեւ նշված) կարգավորումներ։ ՎինԷդթ-ը վճարովի ծրագիր է, որն անվճար աշխատում է միայն 30 օր, սակայն տեղադրումից ի վեր արդեն ԶեՏեԽով կոմպիլացման ընտրանք ունի։ - 1. Եթե Տեխմեյքեր (Texmaker) խմբագրիչն եք տեղադրել, ապա նախքան կոդի ներմուծումը կատարեք հետեւյալ փոփոխությունները՝ Options -> Configure Texmaker Commands պատուհանի LaTeX տուփում latex-ը փոխել xelatex-ով, կստանաք՝ xelatex -interaction=nonstopmode %.tex Quick Build պատուհանում ընտրել User տարբերակը, ապա տուփում տպել՝ xelatex %.tex|"ՁերՊԴՖԸնթերցիչը" %.pdf ՁերՊԴՖԸնթերցիչը պիտի պարունակի ձեր համակարգչի վրա տեղադրված ՊԴՖ ընթերցիչի տեղը եւ անունն, օրինակ՝ xelatex %.tex|"C:\Program Files (x86)\Adobe\Reader 9.0\Reader\AcroRd32.exe" %.pdf Editor պատուհանում ստուգեք, որ Editor Font Family տուփում ընտրված է UTF-8։ Փոփոխություններն հաստատելուց հետո, Տեխմեյքերի հիմնական պատուհանում ընտրեք Quick Build կոմպիլացման ընտրանքը։ - 2. Եթե ՎինԷդթ (WinEdt) խմբագրիչն եք տեղադրել, ապա բավական է, որ հիմնական պատուհանում ընտրեք XeLaTeX տարբերակը կոմպիլացման համար։ 3. «Բարեւ աշխարհ» ցուցադրելու համար, ներմուծեք հետեւյալ կոդը՝ 4. Տառատեսակի այլընտանք. ԴեժաՎյու սերիֆ տառատեսակի փոխարեն, կարող եք նաեւ օգտվել Սիլֆայեն տառատեսակից, որի արդյունքում կստանաք՝ \documentclass{article} \usepackage{fontspec} \setmainfont{Sylfaen} \title{Իմ առաջին ԼաՏեԽ գրութիւնը} %Սա բացատրութիւն է եւ արդիւնքում չի երեւայ։ \author{Անուն Անունեան} \date{Սեպտեմբեր 2012} \begin{document} \maketitle Բարեւ՛ աշխարհ։ \end{document} Օգտակար խորհուրդներ[խմբագրել] Թեկուզ ԶեՏեԽ-ի «ֆոնտսպեկ» փաթեթը հնարավոր է դարձնում հայերեն տպել, սակայն դա չի նշանակում, որ այն հրահանգները, որոնք անգլերեն վերնագրեր էին ստեղծում այժմ ավտոմատ սկսելու են հայերեն վերնագրեր ստեղծել։ Օրինակ, բովանդակության աղյուսակ ստանալու համար, օգտագործվում է \tableofcontents հրահանգը, որը ավտոմատ հոդվածում ստեղծում է «Contents» բաժինը։ Որպեսզի այժմ հայերեն հոդվածում բաժինը հայերեն անուն ունենա եւ կոչվի «Բովանդակություն», պետք է օգտվել հետեւյալ հրահանգից՝ \renewcommand\tableofcontents{Բովանդակություն} \tableofcontents Նույն կերպ կարելի է վարվել ցանկացած այլ հրանահանգի հետ, ինչպիսին են \figurename եւ \abstractname հրահանգները. դրա համար կարելի է վարվել այսպես. \renewcommand{\figurename}{Պատկեր} \renewcommand\abstractname{Ամփոփում} \renewcommand{\refname}{Ծանոթագրություններ՝} Այլընտրանքային ձեւն է \renewcommand հրահանգի փոխարեն \def հրահանգից օգտվելը, որը նույն արդյունքն է տալիս։


text: Այսօր iPhone-ը դարձավ 10 տարեկան Որոշ իրադարձություններ ունակ են փոխել ողջ պատմության ընթացքը։ Դրանք փոխում են մարդկանց կյանքը, կենցաղն ու ապրելակերպը։ 10 տարի առաջ Սան-Ֆրանցիսկոյում Apple-ի հատուկ ասուլիսի ժամանակ ներկայացվեց առաջին iPhone-ը, որը լիովին փոխեց բոլոր պատկերացումները հեռախոսների վերաբերյալ։ Այդ տարիներին բոլորը ցանկանում էին գնել այդ հրաշքը, անգամ տասնյակ մետրեր երկարությամբ հերթեր էին գոյանում ամերիկյան խանութներում iPhone 2G կամ ինչպես Apple-ում են սիրում անվանել՝ Original iPhone գնելու համար։ Վաճառքի մեկնարկից մեկ շաբաթ անց Apple-ն ամբողջ աշխարհում վաճառել էր շուրջ 2 միլիոն Original iPhone: Նման ցուցանիշ երբեք չէր գրանցվել ոչ մի ընկերության կողմից։ Apple-ն առաջինն էր, եւ հենց այդ օրերից սկսեց կանգնել առաջին աստիճանին՝ որպես ամենանորարար ընկերություններից մեկն աշխարհում։ Կատարյալ դիզայն եւ կատարողականություն, հրաշալի տեսախցիկ եւ գերազանց օպերացիոն համակարգ, բարակություն եւ հզորություն. ահա թե ինչի վրա էր շեշտը դրել ամերիկյան ընկերությունը, որը շուտով պիտի դառնար ամենաթանկարժեք ընկերություններից մեկն աշխարհում։ Apple-ը շարժվում է առաջ՝ ներկայացնելով բազմաթիվ սարքեր՝ սմարթֆոնից մինչեւ պլանշետ, համակարգչից մինչեւ նոթբուք, iPod-ից մինչեւ Apple TV: 10 տարի առաջ հենց այս օրը Սթիվ Ջոբսը ներկայացրեց առաջին iPhone-ը՝ չգիտակցելով անգամ, թե ինչպիսի՞ հեղափոխություն կանի աշխարհում։ Դիտումներ` 201


text: Հայաստանում տեղակայված ռուսաստանյան 102-րդ ռազմաբազայի հակաահաբեկչական ստորաբաժանումները անցկացրել են հակաահաբեկչական հատուկ մարտավարական զորավարժություն։ Այս մասին Ռազմինֆոյին հայտնել է ՌԴ ԶՈւ հարավային ռազմական շրջանի մամուլի ծառայությունը։ Զորավարժության ընթացքում զինծառայողները մշակել են ահաբեկչության կանխարգելման գործողություններ մարտավարական նշանակություն ունեցող ռազմական օբյեկտում, որտեղ տեղակայված են կործանիչներ եւ ավիացիոն տեխնիկա։ ԱԹՍ-ների ստորաբաժանումները անցկացրել են տեղանքի հետախուզում եւ հայտնաբերել են, որ պայմանական հակառակորդը գրավել է ռազմական օբյեկտը եւ փորձել է զավթել ՄիԳ-29 ինքնաթիռներ, Մի-24Պ եւ Մի-8ՄՏ ուղղաթիռներ։ Ռազմաբազայի զինծառայողներն իրականացրել են պայմանական հակառակորդի դիվերսիոն-հետախուզական խմբերի մեկուսացման եւ ոչնչացման առաջադրանքներ։ Ավարտին հակահաբեկչական ստորաբաժանումների զինծառայողները մշակել են պայմանական վիրավոր զինծառայողների տարհանում՝ օգտագործելով Մի-8ՄՏ ռազմական բեռնատար ուղղաթիռ։ Վարժանքներին մասնակցել է 300 զինծառայող, ներգրավվել է սպառազինություն, զինտեխնիկա, ԱԹՍ-ներ եւ ավիացիա։


text: Դեպքեր Աշխարհի բնակչությունը համարվում է, որ եղել է մոտ մեկ միլիարդ։ Բնակչությունը բաժանված էր ըստ տարածաշրջանների հետեւյալ կերպ. Աֆրիկա. 107,000,000 Ասիա. 635,000,000 Չինաստան. 300–400,000,000 Եվրոպա. 203,000,000 Լատինական Ամերիկա. 24,000,000 Հյուսիսային Ամերիկա. 7,000,000 Օկեանիա. 2,000,000 Ծնունդներ Ֆրիդրիխ Վյոլեր, գերմանացի քիմիկոս, ժամանակակից օրգանական քիմիայի հիմնադիրներից Ապրիլ 13 - Կարապետ Փափազյան, կոմպոզիտոր եւ դիրիժոր Մահեր Սեպտեմբերի 26 - Սալավաթ Յուլաեւ, բաշկիրական ազգային հերոս, Ե. Ի. Պուգաչովի զինակիցը 1773-1775 թվականների գյուղացիական պատերազմի ժամանակ, բանաստեղծ 1800 Տարեթվեր


Լրատվություն Շնորհավորական Նախագահ Սերժ Սարգսյանի շնորհավորական ուղերձը Հաղթանակի եւ խաղաղության տոնի առթիվ 08.05.2010 Հարգելի՛ վետերաններ, Շնորհավորում եմ ձեզ Հաղթանակի եւ խաղաղության տոնի կապակցությամբ: Հայրենական մեծ պատերազմի հաղթական ավարտը մեր ժողովրդի եւ երկրի համար պատմական իրադարձություն էր, որ դարձավ նոր մեկնարկ, խաղաղ ու ստեղծագործ աշխատանքով մեր տնտեսությունն ու մշակույթը նոր մակարդակի բարձրացնելու հզոր ազդակ: Այդ հաղթանակի համար մեր ժողովուրդը ոչինչ չխնայեց: Տվեցինք մեծաթիվ զոհեր, որոնց հիշատակը վառ են պահելու նաեւ մեր զավակները: Ունեցանք հերոսներ ու զորավարներ, որոնց սխրանքը, որպես հայրենասիրության ու ռազմարվեստի օրինակ, ոգեշնչելու է ներկա ու գալիք սերունդ-ներին: Ճակատագրի բերումով 1992 թվականի նույն այս օրը հայոց պատմությունն արձանագրեց նոր հաղթանակ: Շուշիի ազատագրումը փառք ու պատիվ բերեց հայոց անվեհեր ռազմիկներին: Դա մեր պատասխանն էր նրանց, ովքեր մեր ժողովրդի դեմ սանձազերծեցին էթնիկ զտումներ, կոտորածներ ու պատերազմ: Հայ ժողովուրդն այլեւս վճռական է ազատ ապրելու եւ չհանդուրժելու իր դեմ կիրառվող որեւէ բռնություն: Սիրելի՛ հայրենակիցներ, Այսօր մենք խոնարհվում ենք մայիսյան հաղթանակները կռող անմահների հիշատակի առջեւ: Նրանք արյամբ նվաճեցին մեր ժողովրդի ապրելու եւ զարգանալու իրավունքը, պատմական հնարավորությունն ու հեռանկարը: Մենք երախ-տապարտ ենք նրանց: Կրկին շնորհավորում եմ բոլորիս այս մեծ տոնի առթիվ: Մենք հպարտ ենք մեր հաղթանակներով եւ դրանք ամրապնդելու ենք ստեղծագործ աշխատանքով: a88


Լրատվություն Մամլո հաղորդագրություններ Նախագահը հանդիպում է ունեցել ՆԱՏՕ-ի Գլխավոր քարտուղար Յենս Ստոլտենբերգի հետ 27.02.2017 - 1000x767px - 298 Կբ - 1000x710px - 314 Կբ - 1000x681px - 248 Կբ - 4eab 1000x687px - 281 Կբ - 1000x666px - 334 Կբ - 1000x666px - 303 Կբ - 1000x665px - 231 Կբ - 1000x685px - 209 Կբ - 1000x665px - 220 Կբ - 1000x1505px - 304 Կբ - 1000x665px - 224 Կբ - 1000x665px - 223 Կբ - 1000x665px - 219 Կբ - 1000x702px - 222 Կբ Նախագահ Սերժ Սարգսյանն այսօր Բելգիայի Թագավորություն կատարած աշխատանքայի այցի շրջանակներում ՆԱՏՕ-ի կենտրոնակայանում հանդիպում է ունեցել ՆԱՏՕ-ի Գլխավոր քարտուղար Յենս Ստոլտենբերգի հետ: Սերժ Սարգսյանը եւ Յենս Ստոլտենբերգը բանակցությունների արդյունքներն ամփոփել են համատեղ մամուլի ասուլիսում: *** ՀՀ Նախագահ Սերժ Սարգսյանի խոսքը ՆԱՏՕ-ի Գլխավոր քարտուղար Յենս Ստոլտենբերգի հետ համատեղ մամուլի ասուլիսում Շնորհակալ եմ պարո՛ն Գլխավոր քարտուղար: Ինձ համար շատ մեծ պատիվ է կրկին գտնվել ՆԱՏՕ-ի կենտրոնակայանում եւ հանդիպել Ձեզ հետ՝ քննարկելու երկկողմ հետաքրքրություն ներկայացնող հարցեր: Այս տարի լրանում է Հյուսիսատլանտյան դաշինքի հետ Հայաստանի համագործակցության 25-ամյակը: Քառորդ դար առաջ էր՝ 1992 թվականին, երբ նորանկախ Հայաստանն անդամակցեց Հյուսիսատլանտյան համագործակցության խորհրդին՝ հիմք դնելով ՆԱՏՕ-ի հետ գործընկերային հարաբերությունների ձեւավորմանը: Եվ ուրախությամբ եմ այսօր փաստում, որ այդ քառորդ դարի ընթացքում մեր փոխգործակցությունն աճել ու շարունակաբար համալրվել է նոր բովանդակությամբ՝ դառնալով Հայաստանի Հանրապետության բազմաշերտ անվտանգության համակարգի բաղադրիչներից մեկը: Հայաստան-ՆԱՏՕ հարաբերությունները, որոնք հիմնված են հստակ գիտակցված ընդհանուր շահերի եւ անհրաժեշտության վրա, ունեն բավական հարուստ օրակարգ: Այն ներառում է թե՛ ամենաբարձր մակարդակներում քաղաքական երկխոսություն եւ թե՛ գործնական համագործակցության բազմաթիվ օրինակներ: Գլխավոր քարտուղարի հետ մենք երկուստեք կարեւորեցինք քաղաքական երկխոսության ներկայիս մակարդակի պահպանումն ու պարբերական շփումների շարունակականությունը, ինչպես նաեւ քննարկեցինք ՆԱՏՕ-ի հետ մեր գործընկերային հարաբերությունների հետագա զարգացմանն ու ընդլայնմանն առնչվող հարցեր: Արձանագրեցինք, որ հաջողությամբ իրականացվել են Հայաստան-ՆԱՏՕ Անհատական գործընկերության գործողությունների 4 ծրագրեր, եւ ներկայումս հաստատման փուլում է գտնվում 2017-2019 թվականների համար արդեն հինգերորդ ծրագիրը: Հատուկ ընդգծեցինք Հայաստանում ՆԱՏՕ-ի Վստահության հիմնադրամի գործունեության մոտալուտ մեկնարկի կարեւորությունը: Եվ ես պարոն Գլխավոր քարտուղարին հրավիրեցի գալ Հայաստան, որը շատ լավ առիթ կլինի ի մի բերելու այս 25 տարիների ընթացքում մեր կատարածը եւ նախանշելու ապագա մեր գործողությունները: Հայաստանը շարունակում է իր կարեւոր ներդրումն ունենալ միջազգային խաղաղության ու կայունության հաստատման հավաքական ջանքերում՝ անվտանգության սպառողից վերածվելով անվտանգության մատակարարողի: Հայաստանն ինքը, ունենալով անվտանգային լուրջ մարտահրավերներ, իր նպաստն է բերում աշխարհի այլ կետերում անվտանգության ու կայունության գործին, քաջ գիտակցելով, թե որքան է աշխարհն այսօր փոխկապակցված, եւ որ այլեւս չկան առանձին պետությունների անվտանգային մարտահրավերներ: Դրանք պատկանում են առանձին երկրների եւ բոլորին: Գոհունակությամբ եմ նշում, որ Հայաստան-ՆԱՏՕ համագործակցության արդյունքում զարգացնելով խաղաղապահության ոլորտում իր կարողությունները՝ Հայաստանը վերջին տարիներին ընդլայնել է իր գործունեության աշխարհագրությունը. Կոսովոյում եւ Աֆղանստանում ընդգրկվածությանը զուգահեռ այսօր մեր զինվորականները մասնակցում են նաեւ ՄԱԿ-ի հովանու ներքո Լիբանանում եւ Մալիում իրականացվող առաքելություններին: Ուրախությամբ եմ նշում, որ Հայաստանը Դաշինքի եւ անդամ պետությունների կողմից գնահատվում է որպես «ՆԱՏՕ-ի ակտիվ գործընկեր»: Հպարտ եմ նաեւ, որ մեր զինվորականները այս առաքելություններում գնահատվում են որպես պատրաստված, կարգապահ եւ պատասխանատու մասնակիցներ: Վստահ եմ, որ խաղաղապահ առաքելությունների շրջանակներում ձեռք բերված միջազգային փորձառությունն ու կարողությունները մեր զինվորականները լավագույնս կծառայեցնեն մեր բանակաշինության գործին: Անշուշտ, անդրադարձ կատարեցինք մեր տարածաշրջանի ամենապայթյունավտանգ անվտանգային մարտահրավերին՝ Լեռնային Ղարաբաղի հիմնախնդրի շուրջ վերջին զարգացումներին: Այս համատեքստում մեծապես կարեւորեցի ՆԱՏՕ-ի եւ անձամբ պարոն Ստոլտենբերգի աջակցությունը ԵԱՀԿ Մինսկի խմբի համանախագահների միջնորդական ջանքերին՝ ուղղված Լեռնային Ղարաբաղի հակամարտության խաղաղ կարգավորմանը: Շնորհակալ եմ, պարո՛ն Գլխավոր քարտուղար, մեզ աջակցելու համար, ես ի նկատի ունեմ Մինսկի խմբի համանախագահներին աջակցելու համար: Ապրիլյան պատերազմն ու դրանից հետո շարունակվող կանոնավոր կրակահերթերը՝ ծանր հրետանու եւ զինտեխնիկայի կիրառմամբ, փաստում են, որ այլեւս այդ հակամարտությունն «ակտիվ» է, եւ այսօր առավել քան երբեւէ անհրաժեշտ է, որպեսզի ողջ միջազգային հանրությունը միավորվի քաղաքակիրթ լուծման շուրջ՝ աջակցելով հակամարտության խաղաղ կարգավորման ուղղությամբ գործադրվող ԵԱՀԿ Մինսկի խմբի համանախագահների ջանքերին: Մենք փաստեցինք, որ համաձայն «Գործընկերություն հանուն խաղաղության» ծրագրի շրջանակային փաստաթղթի՝ «Հիմնարար ազատությունների եւ մարդու իրավունքների պաշտպանությունն ու ամրապնդումը, ազատության եւ արդարության ապահովումը, եւ ժողովրդավարության միջոցով խաղաղության հաստատումն առանցքային ընդհանուր արժեքներ են գործընկերության համար»: Ամփոփելով խոսքս՝ ուզում եմ վերահաստատել Հայաստանի Հանրապետության հանձնառությունը շարունակելու աշխույժ դրական օրակարգ ձեւակերպել Հյուսիսատլանտյան դաշինքի կազմակերպության եւ դրա անդամ պետությունների հետ՝ միջազգային խաղաղության եւ անվտանգության հետագա ամրապնդման նպատակով: Հույս եմ հայտնում նաեւ, որ ՆԱՏՕ-ի ղեկավարության հետ իմ հաջորդ հանդիպումը կկայանա Երեւանում: Շնորհակալություն։ *** ՆԱՏՕ-ի Գլխավոր քարտուղար Յենս Ստոլտենբերգի խոսքը ՀՀ Նախագահ Սերժ Սարգսյանի հետ համատեղ մամուլի ասուլիսում Պարո՛ն Նախագահ, Ջերմորեն ողջունում եմ Ձեզ ՆԱՏՕ-ի կենտրոնակայանում: Հաճելի է Ձեզ կրկին հանդիպել: Մենք վերջին անգամ հանդիպել ենք անցյալ տարի հուլիսին Վարշավայում՝ ՆԱՏՕ-ի գագաթնաժողովին: Ես նաեւ ողջունում եմ մեր շատ կառուցողական եւ հետաքրքիր քննարկումները, որ հենց նոր մեր հանդիպման ընթացքում անցկացրինք: Ողջունում եմ այն գործընկերությունը, որ երկար տարիների ընթացքում մենք զարգացրել ենք ՆԱՏՕ-ի եւ Հայաստանի միջեւ: Դա լավ է եւ՛ Հայաստանի, եւ՛ ՆԱՏՕ-ի համար: Ես ողջունում եմ այն, որ մենք մեր հանդիպման ընթացքում քննարկեցինք, թե ինչպես կարող ենք առաջ մղել մեր գործընկերությունը եւ շարունակել ամրապնդել Հայաստանի եւ ՆԱՏՕ-ի միջեւ համագործակցությունը: Մենք զարգացրել ենք մեր գործընկերությունը երկար տարիների ընթացքում: Ի դեպ, այս տարի Ձեր՝ Հյուսիսատլանտյան համագործակցության խորհրդին միանալու 25-րդ տարեդարձն է: Դա որոշիչ ժամանակ էր, որ հաջորդեց Սառը պատերազմի ավարտին: Հենց դա է մեր գործընկերության հիմքը, որի վրա երկար տարիների ընթացքում մենք կառուցել եք մեր հետագա համագործակցությունը: Դուք մասնակցեցիք Վարշավայի գագաթնաժողովին, որովհետեւ Ձեր երկիրը կարեւոր ներդրում է ունեցել Աֆղանստանում իրականացվող ՆԱՏՕ-ի «Վճռական աջակցություն» առաքելությանը: Շատ շնորհակալ եմ Աֆղանստանում ահաբեկչության դեմ պայքարին ուղղված ՆԱՏՕ-ի ռազմական ներկայությանը Հայաստանի մասնակցության եւ այդ գործին իր ներդրման համար: Հայաստանը նաեւ աջակցում է Կոսովոյում մեր խաղաղապահ առաքելությանը, ինչը նպաստում է Արեւմտյան Բալկաններում կայունություն ապահովելու: Հայկական զորքերը օգնում են կայունություն հաստատել այդ երկրներում: Մենք երախտապարտ ենք Ձեր ներդրած ավանդի համար, որն օգնում է Եվրոատլանտյան շրջանը դարձնել ապահով եւ առավել անվտանգ: ՆԱՏՕ-ն հանձնառու է աշխատել ինչպես Հայաստանի, այնպես էլ մյուս գործընկերների հետ, որովհետեւ համագործակցությունը ՆԱՏՕ-ի եւ Հայաստանի միջեւ բխում է երկու կողմերի շահերից էլ: Այժմ մենք մշակում ենք նոր Անհատական գործընկերության գործողությունների ծրագիր, որ համապատասխանեցված է Ձեր կարիքներին եւ պահանջներին: Առավել սերտ համագործակցության ներուժ եմ տեսնում փոխգործակցելիության, պաշտպանական բարեփոխումների եւ այդ ոլորտում կրթության բնագավառներում: ՆԱՏՕ-ն եւ մեր դաշնակիցները ունեն զգալի փորձառություն պաշտպանության եւ անվտանգության ոլորտների բարեփոխումների համար: Հայաստանը կարող է ապավինել այդ ռեսուրսներին: Ես ուզում եմ Ձեզ շնորհավորել նաեւ Բարեվարքության ամրապնդման ծրագրում մասնակցելու համար, որ ուղղված է բանակում կոռուպցիայի դեմ պայքարին, ինչպես նաեւ Ձեր՝ «Կանանց, խաղաղության եւ անվտանգության» վերաբերյալ ՄԱԿ-ի անվտանգության խորհրդի 1325 բանաձեւի իրականացման գործում գրանցած առաջընթացի կապակցությամբ: Սրանք կարեւոր քայլեր են բոլորիս համար: Մենք քննարկեցինք նաեւ Լեռնային Ղարաբաղի հակամարտությունը: Ես մտահոգված եմ շփման գծում շարունակական խախտումներով՝ ներառյալ այս հանգստյան օրերին: Շատ կարեւոր է խուսափել լարվածության աճից, որովհետեւ այս հակամարտությունը ռազմական լուծում չունի: Դրա շարունակականությունը ետ է մղում ողջ տարածաշրջանի զարգացումը: Ուստի մենք խրախուսում ենք եւ՛ Հայաստանին, եւ՛ Ադրբեջանին վերադառնալու բանակցային սեղանի շուրջ եւ աշխատելու ԼՂ հակամարտության խաղաղ կարգավորման ուղղությամբ: ՆԱՏՕ-ն լիովին սատարում է Մինսկի խմբի ջանքերին այդ ուղղությամբ: Եվս մեկ անգամ շնորհակալություն եմ հայտնում Ձեզ այսօր այստեղ գալու, ինչպես նաեւ մեր սերտ համագործակցության համար, որն իմ կարծիքով՝ լավ է թե՛ Հայաստանի եւ թե՛ ՆԱՏՕ-ի համար: Շատ շնորհակալ եմ: a7b


«Մեդիա կենտրոնի» քննարկմանը ներկա Հիմնադիր խորհրդարանի անդամ Գեւորգ Սաֆարյանը, ով մասնակցել է ավտոերթին եւ ականատես եղել դեպքին, կարծում է, որ այս միջադեպը տեղի ունեցավ Հայաստանի եւ ԼՂՀ-ի հասարակությունների միջեւ անջրպետը խորացնելու համար:


Մոսկվայաբնակ ներդրող Կարեն Ղազարյանը ներդրումներ կիրականացնի 10ՄՎտ գումարային հզորությամբ արեւային կայանների ծրագրում — Blognews Posted By: adminka1 14.11.2018 ԵՐԵՎԱՆ, 14 ՆՈՅԵՄԲԵՐԻ, ԱՐՄԵՆՊՐԵՍ: Երեւանում մեկնարկած «Հայաստանի էներգետիկայի շաբաթ-2018» համաժողովի ընթացքում մոսկվայաբնակ ներդրող Կարեն Ղազարյանը եւ իր գործընկեր արեւային էներգետիկայի առաջատար «Շտիգեն» ընկերությունը, «Բիզնես Արմենիայի» աջակցությամբ, հայտարարեցին գումարային 10ՄՎտ հզորությամբ արեւային կայանների ծրագրերում ներդրումներ անելու որոշման մասին։ Ինչպես հաղորդում է«Արմենպրես»-ը, առաջին ծրագրերը կիրականցվեն Կոտայքի եւ Գեղարքունիքի մարզերում։ ԱՄԷ-ի ներդրողները հետաքրքրված են Հայաստանով. ԱՄԷ-ի... Եկե՛ք, գործեք Հայաստանում, հարստացեք եւ հարստացրեք.... Be the first to comment on "Մոսկվայաբնակ ներդրող Կարեն Ղազարյանը ներդրումներ կիրականացնի 10ՄՎտ գումարային հզորությամբ արեւային կայանների ծրագրում"


text: Ախթալայի կամրջի վրա 2015թ. կատարված սպանության փորձի գործը հանգուցալուծվել է ՀՀ գլխավոր դատախազության վճռաբեկ բողոքի բավարարմամբ - Analitik.am Հիշեցնենք, որ շատերի կյանքի համար վտանգավոր եղանակով ապօրինաբար մեկ ուրիշին դիտավորությամբ կյանքից զրկելու փորձ կատարելու եւ ապօրինի կերպով հրազեն ձեռք բերելու եւ պահելու դեպքերի առթիվ հարուցված քրեական գործով Վարդան Անտոնյանին 2016թ. հոկտեմբերի 4-ին մեղադրանք է առաջադրվել ՀՀ քրեական օրենսգրքի 34-104-րդ հոդվածի 2-րդ մասի 6-րդ կետով եւ 235-րդ հոդվածի 1-ին մասով: Քննությամբ հիմնավորվել էր, որ Վ. Անտոնյանը 2015թ. հոկտեմբերի 11-ին, շատերի կյանքի համար վտանգավոր եղանակով, ապօրինի կերպով ձեռք բերած, պահած, կրած եւ փոխադրած ինքնաձիգով փորձել է դիտավորությամբ ապօրինաբար կյանքից զրկել Վահագն Աբգարյանին, սակայն հանցանքն ավարտին չի հասցրել իր կամքից անկախ հանգամանքներով: Մասնավորապես՝ 2015թ. հոկտեմբերի 11-ի երեկոյան Լոռու մարզի Ախթալա քաղաք տանող կամրջին, Վարդան Անտոնյանը, տեսնելով նույն կամրջի վրայով հանդիպակաց ուղղությամբ ընթացող համաքաղաքացի Վահագն Աբգարյանին պատկանող «Համեր» եւ դրա հետեւից ընթացող` նրա ընկեր Արթուր Մնացականյանին պատկանող «Նիսան Տիանա 280JK» մակնիշի ավտոմեքենաները, իր ընկերոջ ավտոմեքենայից վերցրել էր վերցրել է քննությամբ չպարզված հանգամանքներում ձեռք բերած, պահած եւ հագուստով քողարկելու միջոցով Արմեն Հարությունյանի ավտոմեքենայի մեջ դրած ինքնաձիգը, եւ, Վահագն Աբգարյանին կյանքից զրկելու դիտավորությամբ, չիմանալով, որ վերջինիս փոխարեն ավտոմեքենայում է գտնվում նրա ընկեր Էդուարդ Պողոսյանը, եւ չիմանալով, թե նշված երկու ավտոմեքենաներում քանի հոգի են գտնվում, շատերի կյանքի համար վտանգավոր եղանակով ինքնաձիգից բազմաթիվ կրակոցներ է արձակել այդ ավտոմեքենաների ուղղությամբ: Սակայն Վարդան Անտոնյանը հանցավոր արարքն ավարտին չի հասցրել, քանի որ արձակված կրակոցները չեն դիպել Էդուարդ Պողոսյանին եւ Արթուր Մնացականյանին, այլ դիպել են «Համեր» մակնիշի ավտոմեքենայի տարբեր հատվածներին եւ նշված երկու ավտոմեքենաների հետեւում գտնվող ժայռաբեկորներին:


text: Մայիսի 20, տարվա 140-րդ (նահանջ տարիներին՝ 141-րդ) օրն է։ Տարվա ավարտին մնում է 225 օր։ Դեպքեր 526՝ Անտիոքում երկրաշարժից մահանում է 250 000 մարդ 1570՝ քարտեզագիր Աբրահամ Օրտելիուսը հրապարակում է առաջին Theatrum Orbis Terrarum Ատլասը 1940 - Հոլոքոստ. բանտարկյալների առաջին խումբը հասնում է Աուշվիցի նորաբաց կենտրոնացման ճամբար 1990 - ՀԽՍՀ-ում առաջին անգամ անցկացվում են ՀԽՍՀ Գերագույն խորհրդի բազմակուսակցական ընտրություններ, որտեղ կոմկուսը պարտվում է։ 2002 - Պորտուգալիան ճանաչում է Արեւելյան Թիմորի անկախությունը 2019 - Վլադիմիր Զելենսկին պաշտոնապես դառնում է Ուկրաինայի նախագահ Ծնունդներ 1799 - Օնորե դը Բալզակ Honoré de Balzac ֆրանսիացի գրող եւ թատերագիր 1804 - Միխայիլ Գլինկա Михаил Глинка ռուս երգահան 1842 - Ալեքսանդր Վոեյկով,ռուս աշխարհագետ եւ կլիմայագետ 1851 - Պետրոս Դուրյան, արեւմտահայ բանաստեղծ 1872 - Պյոտր Կոգան գրականագետ 1883 - Ֆեյսալ I, 1921-33 թ. Իրաքի թագավոր 1901 - Մաքս Էյվե Max Euwe հոլանդացի շախմատիստ, մաթեմատիկոս 1908 - Ջեյմս Ստյուարտ, ամերիկացի դերասան (մ. 1997) 1914 - Ալիո Ադամիա ალიო ადამია վրացի գրող 1920 - Նվարդ Աբալյան, դերասանուհի (վ. 1994) 1931 - Սարգիս Յուխանյան, քանդակագործ 1935 - Խոսե Մուխիկա 2010 թ. Ուրուգվայի 40-րդ նախագահը 1944 - Ջո Քոքեր Joe Cocker անգլիացի երգիչ-երգահան 1946 - Շերլին Սարգիսյան (Շեր), Cher (Cherilyn Sarkisian) ամերիկացի դերասանուհի 1950 - Զինաիդա Սիմոնյան ռուսական ծագումով հայաստանցի հրաձգուհի 1981 - Իկեր Կասիլյաս Iker Casillas իսպանացի ֆուտբոլիստ 1982 - Պետր Չեխ Petr Čech չեխ ֆուտբոլիստ Մահեր 1506 - Քրիստափոր Կոլումբոս Cristoforo Colombo իսպանացի ծովագնաց 1896 - Կլարա Շուման Clara Schumann գերմանացի դաշնակահարուհի եւ կոմպոզիտոր 1919 - Ազնիվ Հրաչյա, դերասանուհի 1945 - Ալեքսանդր Ֆերսման Александр Ферсман ռուս հանքագետ 1954 - Ստեփան Թարյան նկարիչ, քանդակագործ 1981 - Սուրեն Այվազյան, հայ արձակագիր 1991 - Քաջիկ Սարգսյան, ԱՊ մասնակից 2008 - Յուրգեն Էյլերս, գերմանացի ֆիզիկոս 2009 - Օլեգ Յանկովսկի Олег Янковский ռուս դերասան Տոներ Անկախության օր՝ Արեւելյան Թիմոր (Ինդոնեզիայից՝ 2002 թ.) Կուբա (Միացյալ Նահանգներից՝ 1902 թ.) Սաուդյան Արաբիա (Միացյալ Թագավորությունից՝ 1927 թ.) Ծանոթագրություններ